text:
1. Kommunustýrið
2. Borgarstjórin
3. Almenni
4. Val av nevndum og vanligar reglur fyri virki teirra
5. Fíggjarnevndin
6. Hinar føstu nevndirnar
7. Fíggjarliga fyrisiting komununnar
8. Broytingar í reglugerðini o.a.
1. Partur - Kommunustýrið
§ 1
Kommunustýrið í Sjóvar Kommunu hevur 7 limir, ið verða valdir eftir reglum í kommunalu vallógini.
§2
1. petti Samsvarandi reglum í kommunustýrislógini velur kommunustýrið ein borgarstjóra fyri alt valskeið kommunustýrisins og ein varaborgarstjóra.
2. petti Um borgarstjórin av eini ella aðrari orsøk hevur forfall, røkir varaborgarstjórin borgarstjórastarvið. Berst borgarstjóranum frá at røkja starv sítt í meir enn 14 samfullar dagar, skal borgarstjórin boða kommunustýrinum frá hesum.
Men varir fráveran longri enn 2 mánaðar, skal kommunustýrið velja fyribils borgarstjóra í hansara stað.
3. petti Er borgarstjórin ikki at hitta á kommunuskrivstovuni tær tíðir, sum kommunstýrið hevur samtykt, skal hann boða skrivstovuni frá hesum í góðari tíð.
§ 3
1. petti Berst limi frá at møta vegna heilsustøðu, kunnu teir limir, ið eru valdir á viðkomandi valevnislista, krevja, at tiltakslimur fær fundarboð.
2. petti Berst limi av ávísum orsøkum væntandi frá at røkja starv sítt í meira enn 14 samfullar dagar, skal borgarstjórin hava boð og síðani geva tiltakslimi boð.
3. petti Berst limi frá at møta á fyrsta fundi í nývalda kommunustýrinum (skal vera fullmannað) ella við aðru viðgerð av fíggjarætlanini, kann verða kravt, at tiltakslimur hansara fær fundarboð.
4. petti Er eingin limur at seta fram krav sbr. 1. og 2. petti, kann tiltakslimur sjálvur krevja at fáa fundarboð.
5. petti Kommunustýrið ger av, um treytirnar fyri innkallan av tiltakslimi eru loknar / til staðar.
§ 4
Kommunustýrið samtykkir eina fundarskipan fyri kommunustýrisfundir.
§ 5
1. petti Kommunustýrið tekur avgerð um, nær og hvar vanligir kommunustýrisfundir skulu vera, og við byrjanin av hvørjum álmanakkaári verður hetta kunngjørt á tann hátt, ið vanliga verður nýttur í kommununi. Kommunustýrið hevur almennan fund vanliga einaferð um mánaðin.
2. petti Eykafundir verða hildnir, tá ið borgarstjórin heldur tað vera neyðugt, ella um 1/3 av limunum krevur tað. Borgarstjórin ger av, nær og hvar eykafundirnir skulu vera, og um høvi er til tess, verða hesir almannakunngjørdir.
§6
Limur hevur rætt at fáa skjalainnlit í málum, har tilfar í endaligum skapi er til skjals í kommunalu fyrisitingini. Umsókn um skjalainnlit skal stílast til borgarstjóran við tilskilan um hvørji skjøl talan er um. Borgarstjórin kann avmarka rættin til skjalainnlit í tí vavi, tað er neyðugt við atlitið til málsavgerðina ella møguligan ampa, tað kann hava við sær.
§ 7
Kommunustýrið setir fólk í starv og sigur fólk úr starvi.
Tá fólk verður sett í starv hjá kommununi, skal kommunustýrið hava tilmæli frá viðkomandi nevnd.
§ 8
Kommunustýrislimur fær fasta árliga samsýning fyri 27 fundir millum 3 og 5 tímar samb. kunngerð nr. 160 frá 21. dec. 2001 um samsýning v.m. samb. kommunustýrislógini § 7, stk. 2.
2. Partur - Borgarstjórin
§ 9
1. petti Borgarstjórin fyrireikar kommunustýrisfundirnar og sendir fundarboð. Skrivlig fundarboð saman við eini kunning um, hvørji mál koma fyri, eiga at verða send limunum minst 4 arbeiðsdagar frammanundan fundi.
2. petti Borgarstjórin skal eisini bera so í bandi, at tær upplýsingar, ið eru fingnar til vega málinum viðvíkjandi, verða lagdar fram til eftirlit fyri limunum eitt hóskandi tíðarskeið undan fundinum, so at limirnir kunnu gera sær eina sjálvsmeting um hesi mál.
3. petti Borgarstjórin leiðir kommunustýrisfundirnar, og hann ansar eftir, at samtyktirnar verða førdar í gerðabókina, sum við fundarlok verður lisin upp og undirskrivað av øllum teimum luttakandi.
§ 10
1. petti Borgarstjórin ansar eftir, at samtyktir kommunustýrisins verða framdar.
2. petti Kommunustýrisins vegna kann borgarstjórin taka støðu til dagsins vanligu mál, ið ikki kunnu bíða og ikki eru ivamál.
§ 11
1. petti Borgarstjórin hevur dagligu leiðsluna av kommunalu fyrisitingini. Hann býtir málini sundur til tær ymisku nevndirnar og starvsfólk kommununnar.
2. petti Borgarstjórin hevur eyguni eftir, at einki mál liggur á láni, og nevndirnar hava skyldu til at greiða honum frá teim málum, tær hava við at gera, og hvussu tað liggur fyri við at avgreiða tey. Um tað er neyðugt, ger hann reglur fyri, hvussu málini skulu verða avgreidd.
3. petti Borgarstjórin hevur eftirlit við, at mál, ið krevur kommunustýrisins avgerð, verða løgd fyri kommunustýrið saman við neyðugum ummælum.
4. petti Borgarstjórin ansar eftir, at øll mál, ið hoyra undir málsøkið hjá eini nevnd, verða send henni til viðgerðar, áðrenn tey verða viðgjørd av kommunustýrinum.
5. petti Á hvørjum vanligum kommunustýrisfundi boðar borgarstjórin frá, hvørji mál eru beind í nevnd síðani seinasta fund.
6. petti Borgarstjórin kann kalla limirnar í eini ella fleiri nevndum saman til felags umrøðu av málum, ið hava felags áhuga.
7. petti Borgarstjórin tekur sær av teim málum, ið ikki krevja nevndarviðgerð.
§ 12
1. petti Borgarstjórin fær samsýning samsvarandi kap. 3 í kunngerð nr. 160 frá 21. desember 2001, um samsýning v.m. til borgarstjórar. Borgarstjórin verður løntur eftir galdandi lønartalvu samb. avtalu millum Fíggjarmálastýrið og Tænastumannafelag Landsins. Kommunustýrið avgerð setanarbrøkin hjá borgarstjóranum.
2. petti Umframt samsýning fær borgarstjórin eftirløn v.m. samsvarandi kap. 4 í kunngerð nr. 121 frá 22. desember 2000.
3. petti Borgarstjórin fær ikki tær í § 11 í kommunulógini umrøddu fundar- og aðrar samsýningar. Tó fær borgarstjórin allar útreiðslur í samband við ferðing og umboðan av kommununi endurgoldnar samsvarandi reglum, sum eru galdandi fyri tænastumenn landsins.
4. petti Kommunustýrið ásetur samsýningina til varaborgarstjóran
3. Partur - Almenni
§ 13
1. petti Kommunustýrisfundur eru almennir, tó kann borgarstjórin ella 1/3 av kommunustýrinum gera av, at mál, sum t.d. persónsmál, skulu verða fyri afturlatnum hurðum.
2. petti Kommunustýrið kann loyva starvsfólki ella øðrum fólki at fylgja málsviðgerðini fyri afturlatnum hurðum til tess at fáa upplýsingar í málinum við fyriliti fyri reglum um tagnaðarskyldu.
3. petti Kommunustýrið skal kunna borgararnar um ta endaligu fíggjarætlanina og ásannandi roknskapin við viðmerkingum. Yvirlit yvir tey mál, ið koma fyri á fundi, eins og úrrit úr gerðabókini fyri seinasta fund, skulu verða almannakunngjørd við fyriliti fyri reglunum um tagnaðarskyldu.
4. Partur - Val av nevndum og vanligar reglur fyri virki teirra o.a.
§ 14
1. petti Til at taka sær av beinleiðis fyrisitingini av viðurskiftum kommununnar verða skipaðar ein fíggjarnevnd og ein ella fleiri aðrar fastar nevndir.
2. petti Kommunustýrið velur limir í tær nevndir, stjórnir og tílíkt, har kommunustýrið ella kommunan sambært øðrum fyriskipanum skal verða umboðað.
3. petti Val av limum og tiltakslimum í fastar nevndir v.m. fer fram á fyrsta kommunustýrisfundi og beint aftaná valið av borgarstjóra og varaborgarstjóra. Valið fer fram eftir lutfalsháttinum sbr. § 3 í Løgtingslóg nr. 87 frá 17. mai 2000 um kommunustýri. Verður avgjørt at velja av nýggjum, stendur øll nevndin fyri vali.
§ 15
1. petti Kommunustýrið kann seta serstakar ráðgevandi nevndir, ið skulu taka sær av ávísum málum ella gera fyrireikandi ella ráðgevandi arbeiði fyri kommunustýrið, fíggjarnevndina ella hinar føstu nevndirnar, og ásetur nærri reglur um virksemi, virkisskeið og manning.
§ 16
1. petti Nevndirnar verða mannaðar og umsita tey mál, ið hoyra undir teirra arbeiðsøki, í samsvari við samtyktu fíggjarætlanina saman við avgerðum kommunustýrisins samsvarandi kommunustýrisskipanini og teim reglugerðum o.ø., ið kommunustýrið hevur gjørt.
2. petti Nevndirnar gera uppskot til reglugerðir og fyriskipanir, ið eru hildnar neyðugar ella eftirynskjandi innan teirra arbeiðsøki, og senda kommunustýrinum tær til samtyktar.
§ 17
1. petti Nevndirnar skipa seg sjálvar sbr. tó § 38, 1,2 og § 28,1 í løgtingslóg nr. 87 frá 17. mai 2000 um kommunustýri. Nevndarformaðurin gevur fundarboð og fyrireikar nevndarfund.
2. petti Nevndarformaðurin ansar eftir, at farið verður fram eftir nevndarsamtyktum. Nevndarformaður kann taka avgerð í málum, ið ikki tola at bíða, ella har eingin orsøk er til iva. Tó skal borgarstjórin kunnast, áðrenn avgerð verður tikin, uttan so, at tað snýr seg um avgerð, sum kommunustýrið hevur latið nevndarformanninum til avgerðar.
3. petti Nevndarviðgerð fer fram á fundum. Tær eru viðtøkuførar, tá ið minst helvtin av limunum eru á fundi. Allar avgerðir verða tiknar við vanligum atkvøðumeiriluta.
§ 18
1. petti Hvør nevnd hevur sína gerðabók.
2. petti Nevndarformaðurin ansar eftir, at samtyktirnar verða førdar í gerðabókina, sum við fundarlok verður lisin upp og undirskrivað av øllum teimum luttakandi.
§ 19
Borgarstjórin hevur rætt til at vera hjástaddur á nevndarfundum, tó uttan atkvøðurætt. Hann fær boð um, nær nevndarfundir skulu verða, og fundarskránna fær hann, um slík verður send limunum. Eisini fær hann avskrift av gerðabókini aftaná hvønn fund.
§ 20
1. petti Ein kommunustýrislimur kann leggja hvønn spurning viðvíkjandi arbeiðinum hjá nevndunum fyri kommunustýrið, og nevndirnar skulu geva kommunustýrinum allar tær upplýsingar, tað krevur.
2. petti Við teimum avmarkingum, ið lóggávan fyriskipar, hava nevndirnar í øllum førum at rætta seg eftir avgerðum kommunustýrisins.
§ 21
Um ein viðtøka er gjørd í eini nevnd, kann hvør limur í avvarandi nevnd forða fyri, at viðtøkan verður sett í verk, tá ið hesin á sama fundi í gerðabókina váttar, at hann ynskir málið lagt fyri kommunustýrið til avgerðar. Henda regla hevur tó ikki gildi, tá ið tað snýr seg um avgerðir, sum við lóg eru latnar nevndini upp í hendur.
§ 22
1. petti Tað er ikki loyvt nøkrum, sum situr í starvi hjá kommununi, at vera í nevnd, ið hevur við hansara starvsviðurskifti at gera.
2. petti Ein nevndarlimur má ikki fyri viðurlag gera nakað arbeiði fyri tann partin av kommunufyrisitingini, ið verður umsitin av avvarandi nevnd, uttan so at arbeiði er útboðið alment, ella umstøðurnar serstakliga ráða til slíkt, og í seinna føri skal kommunustýrið hava samtykt hetta frammanundan.
§ 23
1. petti Fer ein limur í eini nevnd ella stjórn frá í valskeiðinum, har hann er valdur av einum ávísum bólki innan kommunustýrið, verður annar úr sama bólki at seta í hansara stað.
2. petti Hevur nevndarlimur havt forfall í meira enn 1 mánað, kann tann bólkurin, ið hevur valt hann, gera av, at ein annar limur fyribils fær sæti í nevndini.
5. Partur - Fíggjarnevndin
§ 24
1. petti Í fíggjarnevndini situr borgarstjórin, ið er nevndarformaður, og tveir aðrir kommunustýrislimir.
2. petti Fíggjarnevndin tekur sær av beinleiðis umsitingini av málum, ið viðvíkja bókhalds- og roknskaparverki og lønar- og starvsfólkaviðurskiftum kommununnar. Tó setir kommunustýrið fólk í starv og sigur fólk úr starvi. At samskipa og fylgja við fíggjarligu og fyrisitingarligu viðurskiftunum innan kommunala fyrisitingarøkið. At hava umsitingina av ognum, keyp, sølu og burturleigu av ognum, sum kommunustýrið stjørnar. Øll mál, ið snúgva seg um fígging og vanligu fyrisiting kommununnar, skulu – áðrenn tey verða løgd fyri kommunustýrið til samtyktar – hava verið til ummælis hjá fíggjarnevndini.
§ 25
1. petti Fíggjarnevndin ansar eftir, at peningaognir kommununnar – íroknaður tann peningur, ið ikki er neyðugur til gjaldingar av dagligu útreiðslunum – verða goymdar á tryggan hátt og eisini soleiðis, at tær geva sum mest av sær.
2. petti Tær peningaognir, ið ikki eru neyðugar at hava til taks í reiðum peningi fyri at greiða dagligu útreiðslurnar, skulu verða settar í banka, sparikassa, á postkonto ella settar í slík lánsbrøv, sum verða nýtt, tá ið tað snýr seg um ognir hjá ómyndingum.
3. petti Virðisbrøv kommununar skulu – um tey ikki verða tryggjað á annan fullgóðan hátt – fáa átekning um, at tey eru ogn kommunnar, og at eingin hevur ræði á nøkrum virðisbrævi uttan við samtykki kommunustýrisins. Um tað er møguligt, skal átekningin verða skrivað í bók hjá avvarðandi stovni.
4. petti Somu skyldur, sum omanfyri eru tilskilaðar, hevur fíggjarnevndin viðvíkjandi øðrum peningaognum, sum kommunan hevur um hendur.
§ 26
1. petti Fyri 1. oktober sendir fíggjarnevndin kommunustýrinum uppskot til fíggjarætlan fyri komandi fíggjarár. Avrit av uppskotinum verður sent landsstýrinum.
2. petti Uppskot til ársfíggjarætlan skal viðgerðast tvær ferðir í kommunustýrinum við í minsta lagi 14 daga millumbili. Fíggjarætlanin skal verða endaliga samtykt í seinasta lagið 1. desember.
3. petti Við hvørjari upphædd á uppskotinum skal verða viðmerkt:
1. tann upphædd, ið verður skotin upp fyri komandi ár.
2. tann upphædd, ið er avsett fyri verandi roknskaparár og
3. tann upphædd, ið er inngoldin ella brúkt í undanfarna roknskaparári.
Um roknskapurin fyri undanfarna ár ikki er lagdur fram, kunnu fyribils tøl úr honum verða nýtt.
4. petti Tær íleggingar- og fíggjarætlanir, ið nevndin hevur gjørt, verða lagdar fram saman við uppskotinum til ársfíggjarætlanina. Við uppskotinum skulu eisini fylgja upplýsingar um tær fíggjarligu broytingar, sum kunnu væntast í komandi roknskaparári.
§ 27
1. petti. Fíggjarnevndin hevur eftirlit við fyrisitingini av peningi og bókhaldi kommununar. Hon ansar eftir, at inntøkurnar hjá kommununi koma inn rætttíðis, og at møgulig útistandandi skuld verður innkravd. Eisini ansar nevndin eftir, at eftirstøðulistar verða gjørdir og kannar hesar við hóskandi millumbili.
2. petti. Fíggjarnevndin ásetur tær reglur, sum kommunala umsitingin hevur at ganga eftir, tá ið tað snýr seg um at siga nevndini frá, um tað í nøkrum føri er farið – ella kann væntast av verða farið – upp um tær einstøku peningaupphæddir á ársfíggjarætlanini ella tær upphæddir, ið játtaðar eru samb. serstakari viðtøku.
3. petti. Fíggjarnevndin hevur eftirlit við, at ognarskjøl kommununar, sáttmálar og onnur tílík skriv verða goymd væl og virðiliga og í góðum skili, og at nágreiniligt yvirlit verður ført hesum viðvíkjandi.
4. petti. Fíggjarnevndin ansar eftir, at øll onnur skjøl enn tey í 3. petti nevndu verða goymd á tryggan hátt.
6. partur - Hinar føstu nevndirnar
§ 28
1. petti. Hesar føstu nevndir skulu verða valdar:
1. Trivnaðarnevnd
2. Tekniska nevnd
3. Vinnunevnd
2. petti. Liminir í teim í 1. petti umrøddu nevndum verða valdir millum kommunustýrislimir.
§ 29
1. petti. Nevndirnar ansa eftir, at ikki verður brúktur meira peningur enn avsettur er samb. teim einstøku upphæddunum á ársfíggjarætlanini ella er játtaður við serstakari viðtøku. Um tað er hildið ynskjandi ella neyðugt at játta meira pening, senda nevndirnar – um fíggjarnevndina – kommunustýrinum tilráðing hesum viðvíkjandi. Annars leggja nevndirnar hvørja ætlan, ið kann koma at fáa fíggjarligan týdning fyri kommununa, og sum ikki varð tikin til umhugsunnar við viðgerðina av ársfíggjarætlanini, fyri fíggjarnevndina, ið síðani ger tað við málið, ið neyðugt er.
2. petti. Hendir tað, at ein nevnd hugsar um at fremja ætlanir, ið nerta við arbeiðsøkið hjá aðrari nevnd, verða samráðingar at fara fram við hesa ella ummæli fingið frá hesi nevnd, áðrenn ætlanirnar verða settar í verk.
§ 30
Eftir áheitan frá fíggjarnevndini og innan eina tíðarfreist, sum henda nevnd setur, skulu nevndirnar koma við teirra parti av uppskotinum til ársfíggjarætlanina og til gerð av íleggingar- og fíggjarætlanum.
§ 31
1. petti. Faknevnd sendir – um fíggjarnevndina – kommunustýrinum arbeiðsætlan um bygging ella víðkan av bygningi, vølli ella øki, ið er ogn kommunar, og hoyrir undir arbeiðsøki hennara. Talan er um bygning sum skúla, ítróttarhøll, svimjihøll, barnaansingarstovn, skrivstovubygning o.a., og um ítróttarvøll, fríøki o.a.
2. petti. Samsvarandi teirri av kommunustýrinum samtyktu arbeiðsætlan, skipar faknevnd fyri at arbeiðið verður framt samsvarandi reglugerð hesum viðv. …………..UPPSKOT TIL HESA ER VÍST AFTAST
§ 32
Trivnaðarnevndin
1. petti. Trivnaðarnevndin hevur 3 limir.
2. petti. Nevndin tekur avgerðir í málum, ið samb. lóggávuni hoyra undir sosialu nevndina. Í tann mun fyriskipaninar í lóggávuni ikki eru til hindurs, hevur nevndin eisini tær heimildir, sum samb. sosialu lóggávuni eru lagdar til kommunustýrið.
3. petti. Nevndin fyrisitur teir stovnar hjá kommununi, ið ætlaðir eru til sosial- og heilsulig endamál, kommunalar íbúðir og skipar fyri útvegan av innbúgvi, amboðum og tílíkum til hesar.
4. petti. Nevndin gevur tilmæli til kommunustýrið í málum, har sosiallógir og skúlalógir áleggja kommunustýrinum at geva tilmæli ella taka støðu.
5. petti. Nevndin fyrisitur fíggjarviðurskiftini hjá skúlanum, bygdahúsinum, stadion & fríðkan og skipar fyri útvegan av innbúgvi, amboðum og tílíkum. Nevndin skipar fyri, í samráð við Teknisku nevnd, víðlíkahaldi av skúlabygningum, bygdahúsinum, spæliplássinum o.ø.
6. petti Eisini situr nevndin fyri tiltøkum fyri ung í arbeiði, kvikmynda- og bókasavnsviðurskiftum kommununnar, søvnum, viðalundum, spæliplássum, gøtum og øðrum málum av mentunarligum týdningi í kommununi.
7. petti Eftir gjøllari reglum frá kommunustýrinum stílar nevndin fyri studningsjáttanum til skúlabørn og til feløg, herundir eisini fyri stovnandi tiltøkum til frama fyri slík o.tl.
8. petti Nevndarlimirnir í Trivnaðarnevndini fáa árliga fasta samsýning fyri 12 nevndarfundir samb. kunngerð nr. 93 frá 9. sep. 2014 um samsýning v.m.
9. petti Formaðurin í Trivnaðarnevndini fær árliga fasta samsýning fyri 24 nevndarfundir samb. kunngerð nr. 93 frá 9. sep. 2014 um samsýning v.m.
§ 33
Tekniska nevndin
1. petti. Tekniska nevndin hevur 3 limir.
2. petti Nevndin umsitur kommunalu teknisku málsøkini sum t.d. vatnverk, kloakkir, brandleidningar, gøtuljós, almenn pláss, almenn nátthús, áir og veitir og onnur teknisk viðurskifti, ið ikki hoyra undir aðra nevnd. Nevndin umsitur navnaskelti á gøtum, vegum, torgum, støðum o.ø..
3. petti Nevndin gevur viðmæli til kommunustýrið í málum viðvíkjandi nøvnum á nýggjum gøtum, vegum o.ø. samb. tilmæli frá serstaka nevnd, bólki e.ø.
Nevndin umsitur viðlíkahaldið av øllum bygningum og jarðarognum, tað veri seg traðarognum, urtagarðs- og øðrum jarðarstykkjm og trygging av virðum hjá kommununi.
4. petti Nevndin umsitur øll mál, ið samb. byggilóggávu og lóg um býarskipanir og byggisamtyktir eru løgd undir kommunustýrið.
5. petti Tá arbeiði av teimum í petti 2, 3 og 4 nevndu økjum skulu setast í verk, sendir nevndin – um fíggjarnevndina – tilmæli til kommunustýrið hesum viðvíkjandi, og skipar fyri, at arbeiði verður framt samsvarandi teirri av kommunustýrinum samtyktu arbeiðsætlan.
Nevndin ansar eftir, at allar umsóknir um bygging og sundurluting verða viðgjørdar eftir galdandi lógum og reglugerðum, og at øll bygging er í samsvari við hesum og við fyriskipanir, ið kommunustýrið hevur samtykt.
Nevndin ansar eftir, at tær viðtøkur og reglugerðir, sum galda fyri nevndu virki, verða fylgdar.
6. petti Nevndin sendir kommunustýrinum tilráðing um keyp ella sølu av føstum ognum og burturleigu í meira enn fimm ár av teimum ognum, sum nevndin umsitur viðlíkhaldið av. Eisini sendir hon eftir áheitan fíggjarnevndini tilmæli viðvíkjandi burturleigu av ognum.
7. petti Nevndin hevur eftirlit við, at gingið verður eftir teimum servituttum og deklaratiónum, sum álagdar eru til frama fyri kommununa.
8. petti Skylda kommununar til at reinsa gøtur, vegir og pláss (torg) er løgd til nevndina og leiðir hon hesi arbeiði – eisini tá talan er um kavagrevstur og at beina fyri burturkastinum frá øllum hesum arbeiðum.
9. petti Nevndarlimirnir í Teknisku nevnd fáa árliga fasta samsýning fyri 12 nevndarfundir samb. kunngerð nr. 93 frá 9. sep. 2014 um samsýning v.m.
10. petti Formaðurin í Teknisku nevnd fær árliga fasta samsýning fyri 24 nevndarfundir samb. kunngerð nr. 93 frá 9. sep. 2014 um samsýning v.m.
§ 34
Vinnunevndin
1. petti Vinnunevndin hevur 3 limir.
2. petti Nevndin umsitur havnirnar og skipar fyri teimum arbeiðum, sum skulu verða gjørd í hesum sambandi. Sama er galdandi fyri kommunalar bygningar og annan útbúna og ognir, ið hoyra havnunum til.
3. petti Nevndin umsitur vinnuøki í samráð við Teknisku nevnd.
4. petti Nevndin umsitur vinnulig áhugamál hjá kommununi.
5. petti Nevndin umsitir og fyrisitir mál, ið samb. kunngerð um umhvørvisvernd og fyriskipanum, ið eru løgd undir kommununa.
6. petti Nevndin umsitur kunningarmál fyri kommununa.
7. petti Nevndin umsitur annars øll heilsu- og umhvørvismál.
8. petti Nevndarlimirnir í Vinnunevndini fáa árliga fasta samsýning fyri 12 nevndarfundir samb. kunngerð nr. 93 frá 9. sep. 2014 um samsýning v.m.
9. petti Formaðurin í Vinnunevndini fær árliga fasta samsýning fyri 24 nevndarfundir samb. kunngerð nr. 93 frá 9. sep. 2014 um samsýning v.m.
7. partur - Fíggjarliga fyrisiting komununnar
§ 35
1. petti Uppskot fíggjarnevndarinnar til ársfíggjarætlan skal kommunustýrið viðgera tvær ferðir, og skulu minst 14 dagar vera ímillum hvørja viðgerð. Við 2. viðgerð kannar og samtykkir kommunustýrið hvørja konto sær í uppskotinum. (Ll.Nr. 189 frá 08.12.1993 og Ll. Nr. 85 frá 30.-05.1994)
2. petti Viðgerðin av uppskotinum til ársfíggjarætlan skal fara fram eftir 1. oktober, og endalig avgerð skal vera tikin í seinasta lagið 1. desember. (L1.Nr. 189 frá 08.12.1993 og L1. Nr. 85 frá 30.05.1994)
3. petti Tá ið kommunustýrið endaliga hevur samtykt ársfíggjarætlanina, er hon bindandi fyri, hvussu stórur kommunuskattur skal verða álíknaður og fyri umsiting kommununnar sum heild komandi árið.
§ 36
1. petti Kommunustýrið hevur fíggjarræðið yvir kommununi. Tiltøk, ið bera við sær útreiðslur, sum ikki varð roknað við, tá ársfíggjarætlanin varð gjørd, mugu ikki verða sett í verk, fyrr enn kommunustýrið hevur játtað neyðuga peningsveitan sum eykajáttan. (L1. Nr. 189 frá 08.12.1993 og L1. nr. 85 frá 30.05.1994)
2. petti Um tørvur er á tí, kunnu tiltøk, sum eru kravd í lóg ella aðrari bindandi fyriskipan, kortini verða sett í verk, uttan at kommunustýrið frammanundan hevur játtað pening, men peningsjáttan má tá verða fingin sum skjótast. (L1. Nr. 189 frá 08.12.1993 og L1. nr. 85 frá 30.05.1994)
3. petti Við hvørja eykajáttan skal verða tilskilað, hvussu tann játtaða útreiðslan skal verða goldin. Um fíggjanin er sovorðin, at loyvi frá landsstýrinum krevst, skal hetta vera fingið áðrenn tiltakið verður sett í verk. (L1. Nr. 189 frá 08.12.1993 og L1. nr. 85 frá 30.05.1994)
§ 37
1. petti Kommunustýrið skal taka sær sakkøna grannskoðan, sum skal verða góðkend av landsstýrinum, og sum ikki kann verða sett frá uttan loyvi landsstýrisinis. (§ 33,1)
2. petti Grannskoðanin skal fata um allan roknskap, sum er lagdur undir kommunustýrið. Hon skal ansa eftir, at ársroknskapurin er samsvarandi avgerð kommunustýrisins, galdandi lóggávu og fyriskipanum.
3. petti Tá fráboðanir og uppgerðir viðvíkjandi roknskaparviðurskiftum, sum kommunustýrið skal senda landsstýrinum ella øðrum almennum stovni, verða grannskoðaðar, skal grannskoðanin ansa eftir teimum serligu fyriskipanum, sum eru gjørdar fyri hesi.
4.petti Grannskoðanin skal gera viðmerking, um hon heldur, at roknskapurin ikki samsvarar við samtyktir kommunustýrisins, ella galdandi lógir og fyriskipanir eru ikki hildnar.
5.petti Á ársroknskapinum skal grannskoðanin vátta, at roknskapurin er grannskoðaður í samsvari við tær reglur, sum ásettar eru í grannskoðarareglugerð, sum landsstýrið hevur góðkent.
6.petti Kommunustýrið skal úvega grannskoðanini allar tær upplýsingar, biðið verður um.
§ 38
Kommunustýrið ásetur nærri reglur fyri skipan av roknskaparførslu kommununar í eini serligari reglugerð. Reglugerðin verður latin grannskoðanini, sum eisini skal hava boð um allar broytingar, áðrenn tær verða settar í verk.
§ 39
1. petti Fíggjarnevndin sendir roknskapin til grannskoðanina. Tá fíggjarnevndin hevur svarað uppá tær av grannskoðanini gjørdu viðmerkingar, og – tá tað snýr seg um viðmerkingar, sum ikki beinleiðis koma undir tað málsøki, sum fíggjarnevndin hevur við at gera – eisini av avvarðandi kommunala mynduleika, tekur kommunustýrið á fundi avgerð viðvíkjandi teimum gjørdu viðmerkingum.
2. petti Eingin kann taka lut í eini avgerð um eina roknskaparviðmerking, sum viðvíkur teirri fyrisiting, har hann sum limur av fíggjarnevnd, aðrari fastari nevnd ella samb. serstakum kommunalum starvi, beinleiðis hevur verið við.
§ 40
1. petti Tað er bert loyvt kommunustýrislimum at úttala seg til fjølmiðlarnar kommununnar vegna.
2. petti Um kommunustýrislimur úttalar seg til fjølmiðlarnar kommununnar vegna, skal viðkomandi tryggja sær, at verða nevndur við navni í viðkomandi fjølmiðli.
§ 41
Kommunustýrið ger eina serliga reglugerð um talið á tænastumonnum og starvsfólki, tilnevning teirra og uppsøgn, starvsøki og starvsheiti, og um lønar- og eftirlønartreytir teirra. Henda reglugerð verður send landsstýrinum til góðkenningar.
8. partur - Broytingar í reglugerðini o.a.
§ 42
Henda reglugerð fær gildi dagin eftir, at hon er góðkend av kommunustýrinum.
Uppskot um broytingar og uppískoyti til hesa reglugerð skulu verða viðgjørd á tveimum kommunustýrisfundum, og skulu vera minst 8 dagar ímillum hvønn fundin. Tær samtyktu broytingarnar og uppískoytini verða send landsstýrinum til góðkenningar.
REGLUGERÐ UM ARBEIÐSGONGD
VIÐ BYGGING
1. petti Faknevnd vísir kommunustýrinum – um fíggjarnevndina – á tørv í ávísum býarparti á bygging ella víðkan av skúla, kommunalum barnaansingarstovni, eldrasambýli, ellis- ella umlættingarheimi, skrivstovubygningi, kommunalum virkis- ella goymslubygningi, arbeiðsøki, sethúsa- íbúðar- ella vinnuøki e.ø., ið er ogn kommununnar, og hoyrir undir arbeiðøki hennara.
2. petti Kommunustýrið ásannar tørvin og heitir á faknevnd um at gera arbeiðsætlan.
3. petti Við góðkenning frá Teknisku nevnd, setir faknevnd ópolitiskan arbeiðsbólk við greiðum arbeiðssetningi, at gera uppskot til arbeiðsætlan. Í arbeiðsbólkinum eru byggikøn, brúkarar, fyrisitingarlig umboð faknevndina o.o. ópolitisk.
4. petti Faknevnd sendir kommunustýrinum – um fíggjarnevndina – arbeiðsætlan við tilmæli um at taka undir við hesi og áheitan um at játta pening til málið.
5. petti Samsvarandi teirri av kommunustýrinum samtyktu arbeiðsætlan, skipar faknevnd fyri, at arbeiðið verður framt samsvarandi galdandi lógum og reglum.


c: text/html

text:
Nakkaverja
Meginparturin av nakkaverjum í bilum er stillaður skeivt. Í flestu førum er nakkaverjan ov lág og ov langt afturi. Hetta kann hava við sær koyrilsbrest (piskesmæld), tí høvdið verður syft afturá upp um nakkaverjuna og síðan kastað fram aftur.
Sært tú í speglinum, at tú verður árend/ur aftanífrá, skalt tú trýsta høvdið móti nakkaverjuni og hyggja beint fram.
Stilla nakkaverjuna rætt
- Ovari kantur á nakkaverjuni skal vera áraka ovasta part av høvdinum
- Stólabakið skal vera upprætt. Fjarstøðan millum nakka og nakkaverju skal vera so lítil, sum til ber
- Nakkaverjan skal heldur verða stillað ov høgt enn ov lágt. Eru tit fleiri, ið koyra sama bil og eru ymisk til hæddar, kunnu tit stilla nakkaverjuna soleiðis, at hon er eitt sindur ov høg til minna persónin

robotstxt: allowed

filter: keep


text:
21 næmingar gingið 217 km hvør í tríggjar vikur
Tað gjørdist ein spennandi fetteljarakapping, sum Fólkaheilsuráðið hevur skipað fyri seinastu tríggjar vikurnar.
Tilsamans fingu fleiri enn 700 næmingar útflýggjað fetteljarar, áðrenn kappingin byrjaði tann 10. november, og nú kappingin er liðug tríggjar vikur seinni hava 36 flokkar talt fet allar tríggjar vikurnar.
Ikki kann sigast annað, enn at hesir næmingarnir hava verið óførir at telja fet, og stórur spenningur hevur verið hesar vikurnar, meðan kappingin hevur verið.
Tá alt kom til alt, gjørdist tað 6. flokkur í Sørvágs skúla, ið rann avstað við sigrinum. Tað var tó í harðari kapping við hinar flokkarnir, sum vóru beint í hølunum á teimum.
Tríggir teir fremstu flokkarnir gjørdust:
1) Sørvágs skúli: 362.567 fet í miðal pr. næming í tríggjar vikur
2) Stranda skúli: 311.399 fet í miðal pr. næming í tríggjar vikur
3) Hoyvíkar skúli, 6. b: 304.935 fet í miðal pr. næming í tríggjar vikur
HJARTALIGA TIL LUKKU ALLIR TRÍGGIR FLOKKAR! :)
Hesi tølini svara til, at hvør næmingur í 6. flokki í Sørvági hevur gingið tilsamans góðar 217 kilometrar hesar tríggjar vikurnar. Og hava vit bara talt fet gerandisdagar!
Á Fólkaheilsuráðnum eru vit fegin um góðu undirtøkuna, sum kappingin hevur fingið, hóast vit eru greið yvir, at langt frá allir fetteljararnir yvirlivdu til seinasta dagin.
Vit takka næmingum fyri teirra ídni og vilja til at vera við, og ikki minst lærarunum og skúlunum fyri teirra stóra íkast til at gera kappingina møguliga.
6. flokkur í Sørvágs skúla fær í vinningi:
Jólakurv.
Gávupakki frá Føroya Tele
5 fótbóltar og fýra pør av málmanshandskum (til flokkin).
Bókin: Børnini borðreiða.
Atgongumerki til Føroyar – Grikkaland á Tórsvølli í juni 2015.
(Nummar tvey og trý fáa eisini bóltar, handskar og atgongumerki til Føroyar - Grikkaland.)
Og vit takka hervið Føroya Tele, Thomas Dam Ítrótti, Stjørnukokkum og Fótbóltssambandi Føroya, sum øll onkursvegna hava stuðlað vinningunum til flokkarnar.


text:
Talv í 3. flokkunum
3. flokkarnir hava í dag havt eina talvkapping. Hetta er ordiliga spennandi og mennandi fyri næmingarnar. Ætlanin er at fara við nøkrum liðum til eina talvkapping í Runavík tann 11. apríl, hendan kappingin er ímillum 3. flokkarnar í Eysturoynni og Klaksvík
Faldibøkur í undirvísingini
Faldibøkur í undirvísingini.
Í dag var hetta á skránni hjá 7.ð. Hetta var so heilt vist nakað, sum genturnar tímdu væl og eisini nakrir dreingir. Tá vit nú hava arbeitt við skaldskapi av mannamunni, so bleiv tað evnið, sum skuldi fylla síðurnar í faldibókunum. Hetta er ordiliga stuttligt, og so hava næmingarnir eisini goymt tað á ein kreativan hátt, sum vit hava arbeitt við í føroyskum.
Klaksvík - ein demensvinaligur býur
Klaksvíkar kommuna hevur sett sær fyri, at Klaksvík skal vera ein demensvinaligur býur og í tí sambandi, hava starvsfólk frá Búðatrøð verið á Skúlatrøð og hildið kunnandi fyrilestur fyri 9. flokkunum um sjúkuna demens. Eisini hava tey givið næmingunum amboð til, hvussu teir kunnu møta, skilja og hjálpa demenssjúklingum úti í býnum, og har næmingar annars møta teimum í gerandisdegnum.
Demenssjúkan rakar familjuna hart, og tí er týdningarmikið, at vit skilja ta støðu, sum familjan er í. Eisini skulu vit hava í huga, at okkara vinfólk kunnu vera rakt av demenssjúkum foreldrum ella øðrum avvarðandi.
Endamálið við átakinum er, at demenssjúklingar skulu føla seg væl í býnum.
Klaksvík - ein demensvinaligur býur merkir, at vit duga og tora at hjálpa demenssjúklingum, sum vit møta úti í gerandisdegnum.
Eitt avbera gott tiltak, har fyrilestrarhaldararnir dugdu væl at greiða frá og vísa á týdningin av, hvussu vit møta demensraktum úti í samfelagnum.
Lesikafé
Í fjør var ein roynd gjørd at hava bindikafé á Skúlatrøð, og var sera góð undirtøka fyri hesum. Týsdagin og mikudagin í hesi vikuni var so roynt við lesikafé, sum eisini varð væl vitjað. Kaféin verður skipað soleiðis, at næmingar kunnu koma í hugnaligt og friðarligt umhvørvi hálvan tíma hvørjaferð í tveir fylgjandi skúladagar.
Ætlanin er at hava kafé tveir fylgjandi dagar um mánaðin við ymsum innihaldi, har tað kann verða teknikafé, bindikafé, tónleikakafé ella okkurt heilt annað - møguleikarnir eru nógvir.
Endamálið við kaféini er at skapa góðar og hugnaligar karmar fyri at fremja fakligan førleika á ymsum økjum.
Evnisdagar um Luther - 1. - 7. flokkarnir til gudstænastu
Í dag var fyrsti av trimum evnisdøgum um Martin Luther, sum var byrjanin til reformatiónina fyri 500 árum síðani. Katólska kirkjan fór í tvíningar, tá Martin Luther, sum ein væl lisin prestur gjørdi vart við fleiri viðurskifti, sum katólska kirkjan praktiseraði, men sum ikki vóru nevnd í Bíbliuni. Luther skrivaði 95 tesur/setningar ímóti katólsku kirkjuni og negldi tær á slotshurðina, so øll kundu lesa tær, og skjótt fekk hann tesurnar printaðar, so boðskapurin kom skjótt út til fólkið. Hetta førdi við tíðini við sær, at katólska kirkjan fór í tvíningar og tey, sum fylgdu Lutheri eftir vóru protestantar, sum er tann evangelisk Lutherska fólkakirkjan í dag.
Allir flokkarnir frá 1. - 7. flokk vóru til gudstænastu, har Marjun Lómaklett prestur prædikaði og avbera góða skúlakórið sang.
Tað er ymiskt, hvat flokkarnir hava arbeitt við hesar tríggjar dagarnar, og her eru bara nakrar heilt fáar myndir. Fleiri myndir eru eisini í øðrum mappum á heimasíðuni
Rennidagur 17
Í dag var árligi rennidagurin á skránni. Næmingar í Valskúlanum skipaðu fyri upphitingini á vøllinum og so varð runnið út í Oyrar og aftur í skúlan, har næmingar fingu frukt og okkurt drekkandi. Ein góður rennidagur í góðveðrinum. Myndir eru í savninum
Lívfrøði úti á feltinum - soppar og plantur
Í dag var farið út at leita eftir plantum og soppum. Nú er heyst og besta tíðin hjá soppunum, sum niðurbróta allan vøksturin sum fellur til jarðar, so tilfarið og føðsluevnini kunnu endurnýtast komandi vár. Vit funnu fleiri sløg av soppi. Tað er ikki altíð lætt at eyðmerkja sopp, um hann er etandi ella ikki, og tí viðmæla vit ikki at eta sopp, uttan onkur serkønur gevur grønt ljós.


text:
Stýr hitanum í heiminum gjøgnum fartelefonina
Við at skifta teir gomlu termostatarnar til nyggjar Danfoss Living v/WIFI termostatar og eina Danfoss Link statión kanst tu stýra øllum radiatorinum í húsinum frá einum og sama staði ella gjøgnum fartelefon og spar upp til 23% av hitarokningini.
Danfoss living ger tað lætt at stýra øllum radiatorinum í húsarhaldinum soleiðis, at tú kanst hava tað passaliga fjálgt inni í øllum rúminum júst ta tíð á døgninum, tú ynskir. Alt stýrt frá frá fartelefonini ella stýringini, Danfoss link. Danfoss link tillagar orkuna, so at nýtslan ikki gert størri enn neyðugt.
Danfoss Living gevur fulla úrtøku, tá allir radiatorar eru bólkaðir í ymiskar eindir, og soleiðis kunnu eindirnar stýrast hvør sær. T.d. kunnu allir termostatarnir í stovuni bólkast í eina eind, køkurin á eina aðra, sovikamar á ein triðju, barnakamar á fjórðu osv. Hetta ger, at til ber at stýra rúminum hvør sær, og tíðarstilla hitan í rúminum.
Danfoss living kann t.d. uppsetast, so at hitin verður settur niður á øllum ella einstakum radiatorum um morgunin og so tendra seinni út á seinnapartin, so tað er fjálgt inni, tá ein kemur aftur frá arbeiði og til kvøldið. Um nú eitt rúm fær eitt størri hitatap enn vanligt, eitt nú, tí eitt vindeyga er opið, so tillagar Danfoss Living termostatarnir seg soleiðis, at teir ikki oyðsla hita, meðan vindeygað er opið.
Alt hetta er ikki bert gott, tá hugsað verður um komfort, men eisini kann hetta vera við til at spara upp til 23% av hitarokningini.
Danfoss Living skipanin er einføld og stílfull, og harafturat hava teir vunnið prísir fyri effektivitet og snið. Danfoss living er við til at seta nýtt støði til radiatorhita.
Leinkja:
Sí meir um Danfoss Living v/WIFI her
RedDot viðurkenning her
Sí lýsing (DK)
Vitja okkum og fá meir at vita "KOM OG SPAR SAMAN VIÐ OKKUM”
Maria Poulsen
Tlf: 31 20 00
mp[@]mp.fo


text:
Dávid Isfeld, Tjóðveldi
Mentan verður ov ofta sæð sum frítíðarítriv hjá einum minniluta av fólkinum í Føroyum, ið fær stuðul til sítt ítriv. Mentan má síggjast meira sum ein umboðandi og mennandi eind í og av Føroyum og føroyingum. Eisini skal mentan síggjast sum ein vinna eins og t.d. ferðavinnan. Á sama hátt sum fjølmiðlarnir verða sæddir sum tað 4. statsvaldið, kann mentan síggjast sum eitt 5. statsvald, av tí at mentan ofta endurspeglar samtíðina og provokerar og kritiserar – hevur viðmerkingar til og eftirlit við sjálvsfatan/sjálvrannsøkn, samleika, einsrættan, reglubundni, kollektivu samvitskuni v.m.
Mentan er ikki bara vøkur ella áhugaverd. Mentan er sera týdningarmikil, vegna sín eginleika at endurspegla samtíðina – bæði tað ynskiliga, vakra, stolta, djarva og gleðiliga, eins og tað órættvísa, ljóta, keðiliga og smáborgarliga. Hetta eru ikki bert tóm orð og sjálvsøki rós. Hetta er veruleikin, um ein vil ásanna hann.
Eg vil fegin enda við eini umskriving av kendum sitati frá navnframa Liverpool FC venjaranum, Bill Shankly: “Summi fólk halda, at mentan er ein spurningur um lív og deyð. Henda fatan er mær eitt sætt vónbrot. Eg kann vissa tykkum um, at mentan er nógv meira týdningarmikið enn tað.”


text:
Í gjár visti Norðlýsið, sum einasti miðil í heiminum, at stjórnarberandi føroyskir sosialdemokratar av fólkavalda røðarapallinum eru farnir at kunngera, at teir brenna bøkur. Tað hoyrdist í orðaskifti á Føroya Løgtingi á miðjum mikudegi á Vaglinum í Havn tann 20. november í 2013. Sosialdemokratiska bókabrennan varð framførd á tingsins røðarapalli av Hendrik Old, sum svar upp á skrivligan fyrispurning nr. S-12/2013 til Bjørn Kalsø, landsstýrismann, frá Bjarna Djurholm, løgtingsmanni, viðvíkjandi arbeiðslagnum hjá Málráðnum og starvsnevnd ráðsins. - Koyr í brenniovnin í Leirvík og onga aðrastaðni, sigur sozialdemokraturin um alment fíggjaða og lógliga bókagerð til hin almenna føroyska skúlan. Trýst á myndina omanfyri, um tú ikki trýrt tí!
Hvørt ár um miðjan oktober er bókamessa í týska býnum Frankfurt. Tað er ikki uttan orsøk. Tað ver her at Johannes Gutenberg (1395-1468) fann uppá at prenta bøkur, so lesnaður kundi koma út til fólk, og ikki bara vera á borði teirra skriftlærdu. Ikki tí, tá høvdu tey í Kina prentað bøkur í meir enn tveyhundrað ár. Men aftur til Evropa. Tað var eisini á torginum í hesum bókabýnum, Frankfurt, at tey brendu bøkur fyri nett 80 árum síðani. Tey, ið ikki kenna søguna, men onkuntíð taka tað ok á sínar herðar, at endurtaka hana, verða mint á bókabrennu júst her. Sum sæst á myndini omanfyri, stendur skrivað: 'An dieser Stelle verbrannten am 10. Mai 1933 nationalsozialistische Studenten die Bücher von Schriftstellern Wissenschaftlern Publizisten und Philosophen'. Runt um merkið, sum er í steinsetta túninum, er eitt sitat eftir Heinrich Heine: 'Das war ein Vorspiel nur, dort wo man Bücher verbrennt, verbrennt man am Ende auch Menschen. Heinrich Heine 1820'. Inni í runda merkininum standa 52 stiliseraði nøvn á høvundum í brennandi bókum. Takk til Hendrik Old at han á tingsins røðarapalli uttan at himprast sýndi eitt føroyskt sozialdemokratiskt andlit, og gjørdi meg varugan við, hvussu stutt kann vera millum nationalsozialistische Studenten í 1933 og føroyskar javnaðartingmenn í 2013. Eitt undrunarvert 80 ára minni.
Undir tíðindastubbanum í Norðlýsinum sæst ein fyrrverandi tinglimur úr sama flokki, ið er so hjartansfegin um framsøgnina hjá floksfelaganum. - Orð søgd av einum skilamanni, sigur hann við navni og mynd. Eftir stendur mín spurningur: Hvat sigur leiðslan í Føroya Javnaðarflokki um bókabrenning? Svar ynskist!


text:
Ágóðin frá ólavsøkuframsýningini hjá Lions Club Tórshavn er nú handaður KFUM-skótunum í Havn, sum fingu heilar 75.000 krónur til skótasmáttu
Eins og undanfarin ár, eydnaðist ólavsøkuframsýningini hjá Lions Club Tórshavn í Müllers Pakkhúsi framúr væl, og talan var bæði um metsølu av atgongumerkjum og listaverkum, so av tí sama bleiv eisini møguligt at lata eina metstóra upphædd hesaferð.
Talan er um eina søluframsýning, so ein partur av søluni fer til eitt vælgerðarendamál, umframt at øll atgongumerkjainntøkan fer sama veg, og tí bar til at fáa til vega ikki færri enn 75.000 krónur til KFUM-skótarnar í Havn.
Pengarnir koma væl við hjá teimum, tí skótarnir arbeiða við eini spennandi ætlan um at byggja eina nýggja skótasmáttu, ið enntá kemur at liggja á einum sera vøkrum stað. Ætlanin er at byggja hana á leguøkinum Millum Tjarna í Havnardali.
Tilsamans vóru 140 listaverk við á ólavsøkuframsýningini, ið fevndi um bæði kend og minni kend listafólk. Pílurin peikar beint uppeftir, tí umframt at Lions Club Tórhavn í ár kundi lata 75.000 krónur, kundu í fjør latast 70.000 krónur til KRIS og í fyrraárið 65.000 krónur til Føroya Fólkaháskúla.


text:
Rockhetjurnar eru klárar til Vágsbø
Joe Lynn Turner og Eric Martin fara at framføra eina perlurekkju av rockhittum á Vágsbøi í kvøld.
Joe Lynn Turner hevur gjøgnum eitt langt tónleikalív spælt við nøkrum av mætastu rockbólkunum í søguni. Serliga kendur er hann sum sangari í Rainbow, men eitt skifti var hann eisini við í Deep Purple.
Eric Martin var sangari í rockbólkinum Mr Big, sum hevði nøkur risahitt fyrst í 90’unum.
Í kvøld fara teir báðir at framføra sínar bestu sangir saman við einum væl spælandi rockorkestri.
Bæði Joe og Eric komu til landið í gjár, og teir hava brúkt seinasta døgnið til at hyggja seg um, hitta fólk og annars løða upp til framførsluna í kvøld.
Rock Icons spæla á Vágsbøi kl. 23.30.


text:
Próvtøka
Skrivlig próvtøka
Undirvísingin í kravdu lærugreinunum endar við skrivligari próvtøku á 4-6 tímar. Royndin fevnir víða innan týdningarmestu partarnar av pensum. Lærari og próvdómari uttanífrá døma um uppgávuna. Fyri at tú skalt standa royndina, mást tú minst hava karakterin 02. Stendur tú ikki royndina, sleppur tú til umroynd.
Faklig roynd
Sjálv útbúgvingin endar við einari fakligari roynd, ið umfatar eina verkætlan, ið tú skalt gera. Eitt toymi ger vanliga verkætlanina. Verkætlanin skal leggjast fram munnliga. Fakliga verkætlanin verður framleidd og dømd seinasta hálvárið av útbúgvingini. Hon umfatar allar lærugreinarnar umframt starvsvenjingartíðina, so hon vísir allar tínar førleikar.


text:
Í blóðbankanum á Landssjúkrahúsinum kunnu fólk geva blóð og harvið vera við til at bjarga lívi. Hvørja viku tappa tey blóð frá eini 30-40 blóðgevum, og tørvurin á blóðgevum er altíð stórur.
- Um eingin gav blóð, vóru nógv, sum ikki stóðu til at bjarga, sigur Joan Petersen, deildarleiðari í Blóðbankanum. Tað kemur enntá fyri nakrar ferðir um árið, at blóðgevar verða uppringdir mitt á nátt at geva blóð akutt til sjúkling. Hetta kann gerast... bjargingin fyri sjúklingin.
Sagt verður, at í minsta lagi 5% av fólkatalinum í einum landi mugu geva blóð fyri at nøkta tørvin. Í Føroyum er talið nakað undir 5%, og nógv eru trupul at fáa fatur á, m.a. tí tey búgva uttanlands ella í útjaðaranum.
Hvussu ofta gevur man blóð?
Fólk kunnu, í mesta lagið, geva blóð 3. hvønn mánað. Hjá summum gongur tó longri tíð ímillum, meðan onnur verða tappað meira regluliga. Hetta kemst av, at býtið millum blóðflokkarnar er ymiskt, og at nýtslan av ávísum blóðflokkum er størri enn onnur.
At geva blóð tekur bert 5-10 minuttir, og tú merkir einki uttan eitt lítið prik. Ein hálvur litur av blóði verður tappaður, sum so verður býttur í tríggjar ymiskar blóðúrdráttir, og kann hesin hálvi liturin sostatt hjálpa trimum ymiskum sjúklingum. Aftaná fæst okkurt at drekka, meðan hvílt verður í 10 minuttir.
Tørvur er á blóði til eitt nú:
• Skurðviðgerðir
• Bløðingar
• Skaðatilburðir
• Blóðtrot orsaka av medisinskum sjúkum, t.d. krabbameini.
Kann eg geva blóð?
Øll, sum eru frísk, viga 50 kg ella meira og eru ímillum 18 og 60 ár, kunnu melda seg til blóðgeva. Tó kunnu ymsar orsøkir, so sum heilivágur og annað, gera at ein persónur ikki kann geva blóð.
Ynskir tú at gerast blóðgevi, kanst tú skráseta teg á www.gevidblod.fo.
Møguleiki er at geva blóð bæði á Landssjúkrahúsinum, Klaksvíkar Sjúkrahúsi og Suðuroyar Sjúkrahúsi.


text:
Hvat droymir tú um?
Onkur droymir um at ganga á stóra kinesiska múrinum, at síggja tær egyptisku pýramidurnar ella at ferðast runt allan heimin - onkur annar droymir bert um at sleppa burtur og fáa ein steðg frá gerandisdegnum. Óansæð hvat tú droymir um, so er tað altíð eitt gott hugskot at fyrireika teg væl, áðrenn tú skalt avstað. Tí hava vit sett nøkur góð ráð saman til tín, ið skal út í heimin.
#1 Spar saman
Vit vita øll, at tað er kostnaðarmikið at ferðast. Tí er tað eitt gott hugskot at spara saman í góðari tíð og gera tær nakrar tankar um, hvussu víðfevnandi ferðin skal vera. Nýt samansparingartólið til at finna út av, hvussu nógv, tú skalt leggja til síðis fyri at røkka tínum máli.
#2 Fyrireika teg væl
Hvagar, hvussu leingi, hvat kostar tað og nær? Tað eru nakrir av teimum fyrstu spurningunum, tú kanst seta tær sjálvum, áðrenn tú tekur avgerð um eitt ávíst ferðamál.
Tað eru nógvar praktiskar avgerðir í sambandi við at ferðast - serliga viðvíkjandi longri ferðum. Visum, koppsetingar, bíleggja hotell ella hostell, bíleggja ferðatrygging, upplivingar, veksla gjaldoyra og nógv annað. Í byrjanini kann tað tykjast sum ein rúgva, tú skalt hava greiðu á - serliga um tað er fyrstu ferð, tú skalt út at ferðast uttan foreldrini. Tí er eitt gott fyrireikingararbeiði ein sera góð byrjan.
#3 Minst til ferðatrygging
Tað er sera umráðandi at minnast til ferðatrygging, áðrenn tú fert avstað. Tað kann gerast ein dýr avgerð, um tú velur tryggingina frá og brádliga situr við beinbroti mitt í Nepal. So ger tær sjálvum tann beina at tekna tryggingina - so kanst tú kenna teg tryggari á ferðini.
#4 Tvey kort við á ferðini
Minst til bæði at hava eitt Visa/Dankort og eitt Mastercard við á ferðini. So tryggjar tú, at tú altíð kanst gjalda - bæði um annað kortið skuldi blivið burtur, ella um tú t.d. upplivir, at móttakarin bert tekur Mastercard.
- Hav eitt sindur av reiðum peningi við í lokalum gjaldoyra, men ikki ov nógv, tí tað er ongantíð eitt gott hugskot at hava ov nógvan reiðan pening við tær
- Tað er ofta bíligast at rinda í lokalum gjaldoyra
- Tjekka útgongudagfestingina á kortinum í góðari tíð áðrenn ferðina, so tú ikki bráliga stendur við einum korti, ið ikki riggar
#5 Neyðugar koppsetingar
Tað er umráðandi at kanna í góðari tíð, hvørjar koppsetingar eru kravdar, tí nakrar koppsetingar skulu gevast fleiri ferðir, áðrenn tær dekka. Her finnur tú eitt yvirlit yvir tær kravdu koppsetingarnar í teimum ymsu londunum. Vend tær til tín kommunulækna fyri at fáa koppsetingina.
#6 Pass og visum
Tryggja í góðari tíð, at passið hjá tær eru galdandi í minst 6 mánaðir eftir heimkomu.
Mong lond uttan fyri ES krevja, at tú hevur eitt visum. Eitt visum er eitt loyvi til at sleppa inn í eitt land og verður vanliga útflýggjað á sendistovuni hjá viðkomandi landinum. Visumið er eitt skjal ella eitt stempul, tú fært í passið. Tá ið tú søkir um visum, skalt tú senda passið hjá tær til viðkomandi sendistovu. Viðgerðartíðin kann nevnliga vera alt frá nøkrum døgum til fleiri vikur, og prísurin kann eisini vera sera ymiskur. Tí er tað eitt gott hugskot at kanna í góðari tíð, um títt ferðamál krevur visum, og í tí føri, hvørjar treytir eru galdandi á viðkomandi sendistovu - so ert tú vís/ur í at vera til reiðar í góðari tíð.
#7 Lokal neyðstøðunummur
Skuldi tú verið óheppin á ferðini, er tað ein góð hjálp at vera væl fyrireikað/ur heimanífra. Vit mæla tær tí til at kanna tey lokalu telefonnumrini til bráfeingishjálp.
Við appini hjá Trygd kanst tú fáa hjálp og vegleiðing, um tú ert uttanlands og hevur brúk fyri tíni ferðatrygging. Har kanst tú lesa um, hvat tú skalt gera í ymiskum støðum, um okkurt er hent.
#8 Pakka lætt
“Less is more” sigur eitt kent orðatak - hetta er serliga galdandi, um tú skalt á eina longri ferð, har tú sjálv/ur skalt bera ferðagóðsið. Tað finnast hópin av góðum fjakkarasíðum við góðum ráðum og pakkilistum, sum tú kanst fáa íblástur frá.


text:
Teitur Lassen
Teitur Lassen (f. 4. januar 1977) er ein tann fremsti føroyski sangarin og hevur yrkt nógvar sangir. Hansara tónleikastílur er singer/songwriter. Hann hevur í samstarvi við altjóða plátufelagið Universal givið út eina stórtseljandi fløgu (selt umleið 45 000 eintøk) undir heitinum "Poetry and Aeroplanes".
Innihaldsyvirlit
Søgan hjá Teiti[rætta | rætta wikitekst]
Teitur. Er hann nevndur, er hann kendur. Teitur hevur altíð fingist við tónleik. Hann lærdi at spæla orgul sum 13 ára gamal. Fyrstu ferð føroyingar hoyrdu um Teit Lassen var í samband við bólkin Mark No Limits, har fólk sum Mark Joensen og Malan Eyðunsdóttir spældu við. Teitur var forsangari. Bólkurin luttók í Prix Føroyum í 1997 og endaði við at vinna kappingina. Mark No Limits spældi mest lættisoppa- og søtan popp við fangandi rútmum. Síðani hoyrdi man lítið og einki frá Mark No Limits, og til endans fór bólkurin hvør til sítt. Bæði Malan Eyðunsdóttir, Mark Joensen og Teitur byrjaðu hvør sítt solo-projekt. Teitur royndi seg við fløguni “Sólin og regnið”, ið kom út í 2002. Teitur flutti til London. Tá fór hann at liva av tónleikinum hjá sær. Tað gekk so mikið væl hjá honum, at hann og Universal Records skrivaðu undir sáttmála í 2003, og hann fekk Christian Ulf-Hansen sum umboðsfólk. Teitur gav fløguna “Poetry and Aeroplanes” út í 2003 á plátufelagnum Universal Records. Teitur spældi løg av tí nýggju fløguni í sambandi við Prix Føroyar 2003, men hetta var ikki væl móttikið av lurtarafjøldini. Tá fløgan kom út tveir mánaðir seinni, varð hon sera væl móttikin í Føroyum, har Teitur var við at gerast tað heilt stóra innan føroyskan tónleik. Sáttmálin hjá Teiti við Universal varð ikki tikin í álvara millum almenningin, fyrrenn fløgan kom út. Teitur túraði í USA í 2004 og 2005. Hildið varð, at sáttmálin og fløgan fóru at geva Teiti eitt altjóða gjøgnumbrot, men ístaðin bleiv hann bert eitt av teimum mongu listafólkunum, Universal Records hevur sáttmála við. Á vári 2006 ljóðaðu tíðindini um, at Teitur var farin frá Universal orsakað av trupulleikum við rættindum o.l. Stutt aftaná kom Teitur við fløguni ((Stay Under the Stars)), sum kom út á nýstovnaða plátufelagnum ((Arlo & Betty Recordings ltd.)) í samstarvi við Playground Music. Teitur stovnaði við Christian Ulf-Hansen Arlo & Betty recordings Ltd. Plátufelagið eitur eftir tveimum gittarum hjá Teiti. “Stay under the Stars” gjørdist beinanvegin tað heilt stóra. Sangir sum “Louis, Louis” og “Don´t want you to wake up” rungaðu í útvarpinum. Teitur fór konsertferðir til USA og Kanada, hann spældi nógv í norðanlondum, og hann var við í nógvum sjónvarps- og útvarpssendingum. Tá hóvastákið, ið “Stay under the Stars” hevði við sær, var við at leggja seg, kom Teitur út við einari føroyskari fløgu: “Káta Hornið”. Fleiri ummælarar undraðust á, hví Teitur vendi aftur til tað føroyska málið. Teir hildu, at hendan fór at vera ein fusari í sama stíli sum “Sólin og regnið”, men so varð als ikki. “Sólin og regnið” og “Káta Hornið” eru torførar at samanbera. Stílurin er heilt ymiskur á teimum báðum fløgunum. Tá ið “Káta Hornið” kom út, vóru yvirskriftir sum “Meistaraverkið hjá Teiti” og “Vælkomin heim, Teitur” at síggja í fjølmiðlunum. Fløgan bleiv skjótt tað heilt stóra, og Teitur víðkaði sína lurtarafjøld. Danish Music Awards er eitt award-show, ið verður hildið í Danmark. Teitur vann heitið sum besti sangari í Danmark í 2007. Mæt nøvn sum Simon Kvamm, Troels Abrahamsen og Thomas Helmig vóru nominerað til sama heiti. Men havnardrongurin vann á teimum øllum og valdi at halda sína takkartalu á føroyskum.
Síðan hevur Teitur útgivið fløgurnar The Singer (2008) og Let the Dog Drive Home (2010). Fløgan The Singer vann ein prís á Danish Music Awards 2009 í bólkinum Ársins danska Singer/Songwriter útgáva.
Ritverkið hjá Teiti[rætta | rætta wikitekst]
Teitur Lassen hevur givið 6 fløgur út. Av tí at Teitur longu var kendur millum føroyingar sum forsangarin í Mark No Limits, vóru fólk varug við fløguna “Sólin og regnið”. Hon er ikki marknaðarførd á sama hátt sum hansara nýggjaru fløgur, og lættari er at kenna seg aftur í tekstunum í teimum sangunum. Sangirnir vórðu skrivaðir samanhangandi á sumri 2002, tá Teitur var heima í summarfrí. Teitur heldur sjálvur, at hetta ikki er ein rættilig Teitur-fløga. Fyrsta Teitur-fløgan kom út í 2003 og er nevnd “Poetry and Aeroplanes”. “Poetry and Aeroplanes” varð væl móttikin av flestu ummælarum og lurtarum. Hendan fløgan var tann, ið var grundvøllurin hjá Teiti í altjóða høpi. Fløgan varð sera væl seld í Amerika. “Poetry and Aeroplanes” varð sera væl marknaðarførd, og Teitur spældi nógvar konsertir í sambandi við útgávuna. Onnur Teitur-fløgan varð nevnd “Stay under the Stars” og varð givin út í 2005. Her heldur Teitur fram við sínum søgum um lívið, heimin og kærleikan. Fløgan var á top 10-listum í Danmark, og Teitur varð biðin at spæla á fleiri festivalum í Evropa. Hóast "Stay Under the Stars" hevur selt betur í Evropa enn “Poetry and Aeroplanes”, so er søgan júst tann øvugta í USA, ið annars hevur verið kjarnumarknaðurin hjá Teiti.
“Tað hevur ikki gingið so væl at marknaðarføra »Stay Under the Stars« í USA. Plátufelagið, ið vit gjørdu útbreiðslusáttmála við haryviri, hevur ikki gjørt ein skit av øllum tí, sum tað lovaði, og harumframt kiksaði ein týdningarmikil útgávukonsert, tí eg fekk ikki neyðuga visumið. Alt var klárt, og tað sótu 50 amerikanskir tónleikajournalistar og bíðaðu í einum konsertsali í New York, men har dukkaði eingin Teitur upp. So tað var nakað lort”, fortelur Teitur erliga.
Teitur hevur fingið nógv rós fyri útgávuna »Káta hornið«, har hann aftur roynir seg á føroyskum, og viðger føroyska samfelagið anno 2007. Fløgan er uppkallað eftir Káta Horninum í Tórshavn. Á fløguni tekur Teitur veruliga blaðið frá munninum og sigur sína hugsan um nógv føroysk viðurskiftir. Hann syngur um vantandi tolsemi og religiøsa fanatismu í Føroyum; um málsligt snævurskygni, og at Havnin í roynd og veru er ein lítil bygd, hóast havnarfólk alla tíðina royna at sannføra bæði seg sjálvi og onnur um tað øvugta. Fløgan er tann einasta, ið hevur megnað at fingið 6 stjørnur út av 6, tá ið fløgur verða ummældar í Dimmalætting:
”Káta hornið”, osar av stemningi, spæligleði og yvirskoti og er snøgt sagt besta føroyska fløgan, ið eg havi fingið latið upp í hendurnar at ummæla øll hesi árini sum fastur ummælari hjá Dimmalætting. 11 skeringar, ið eru at rokna sum ein long perlurøð av framúrskarandi væl komponeraðum og yrktum sangum av okkara klárt sterkasta sangskrivara”
Hetta skrivaði Uni Leitisstein Hansen, tá hann ummældi nýggju fløguna hjá Teiti í Dimmalætting. ”Káta Hornið” markerar uppaftur týðuligari tónlistarligu broytingina, ið er í gongd í Teiti. Hendan broytingin var longu byrjað á “Stay Under the Stars”, ið var væl leysari framleidd enn poleraða “Poetry and Aeroplanes”.
“Heldur enn at frata hinvegin aftur, so havi eg meira hug til at gera mín enska tónleik soleiðis, sum tónleikurin á »Káta Horninum« er. Eg havi meir og meir innsæð, hvønn leiklut mín føroyska barlast hevur í mínum virki sum sangari og sangskrivari, og at allir teir ensku sangirnir spretta eisini burtur úr hesari somu barlast. Hetta er eisini fyrsta fløgan, ið eg sjálvur havi framleitt, og tað hevur gjørt, at eg kenni meg nógv búnaðan sum tónleikara. Eg tori at gera nøkur val við mínum tónleiki og leiða hann ein ávísan veg, og eg haldi, at tónleikurin er meira Teitur enn nakrantíð”, staðfestir Teitur.
Hóast “Káta Hornið” ikki verður mett sum tann mest lurtara- ella útvarpsvinarliga Teitur-útgávan, verður hon sæð sum ein heit, livandi og ótrúliga væl samanskrúvað fløga, ið hevur nógv á hjarta og bara veksur við hvørjari gjøgnumspæling.
Sólin og regnið 2002
Poetry and Aeroplanes 2003
Stay under the Stars 2006
Káta Hornið 2007
The Singer 2008
Let the dog drive home 2010
Í 2007 fór Teitur í holt við triðju enskt-mæltu fløguna, sum hevur heitið ((The Singer)). Hendan fløgan varð upptikin á Gotlandi í Svøríki. Tróndur í gøtu hevur lagt løgini til rættis saman við Teitur. Teitur fór á turné, og hevði heiðurin at opna størsta pallin, Orange Scene, vid sanginum "Fishlips", á Roskilde Festival 2008.
4. oktober 2010 kom fløskan ((Let the fish Drive Home)) út. 12 skeringar á enskum. Les samrøðu um fløguna [[1]]
Tíðarrák[rætta | rætta wikitekst]
Á ein hátt ber til at siga, at Teitur við »Káta horninum« gongur í fótasporunum hjá Kára P. í 70'unum og Frændum í 80'unum. Hann er vorðin røddin hjá sínum ættarliði. Ein rødd, ið viðger tíðarinnar rák, tvístøður og setur orð á kenslur og spenningar, sum bilgjast í yngru ættarliðunum. Hetta er ein leiklutur, ið klæðir Teiti, sum við sínum tónlistarliga virki longu er gingin undan og hevur kveikt eina trúgv á egin evni í ungum føroyingum.
“Eg haldi, at eg sigi tingini, sum tey eru. Eg og tey ungu fólkini, ið eg deili mítt lív við, vit halda hatta har. Hatta er mín veruleiki. Og ja, nógv viðurskifti eru virkuliga býtt í Føroyum, men eg haldi, at ein sovorðin sum eg hevur ábyrgd at gera vart við hesi viðurskifti. Eg havi sæð, at eg fari at halda fram við at spæla tónleik, og at hetta er tað, ið eg brenni fyri at gera, og tískil er umráðandi at hava eitt gott fundament at standa á. Tá nyttar einki ikki at hava eina meining um tingini, tí so hevur tú einki stað at standa.”
Teitur viðger evni, ið eru uppi í samfelagnum. Hetta ger hann á ein heilt serstakan hátt. Tá ið hann syngur er tað stutt og greitt orðað. Hann hevur ein boðskap, ið hann sendir út til áhoyrararnar. Tørvur er á einum stuttum og greiðum boðskapi. Hettar tosar til ungdómin og aðrar áhoyrarar. Man fær ein steðg frá øllum tí háfloygda og tí, ið er lýst út í æsir.
Stílurin er singer/songwriter, ið er algongdur um allan heim. Øll ljóð, ljóðføri, og orð skapa ein ávísan dám og søgu. Teitur hevur í øllum stillum greinað og neyvkannað arvaeginleikarnar hjá heimliga tónleikarliga dýrgripinum, sum hann er uppvaksin við gjøgnum Útvarp Føroya. Hann hevur brúkt hesa vitan til at genspleysa feita, føroyska retro-úttrykkið, ið myndar »Káta hornið« tónlistarliga. Hetta eru Tey av kamarinum, Faroe Boys, Simmi, Birni Dam, Havnarkórið, Hermann Jacobsen, Kári P. og Hanus G. Hetta er tapet frá 50- og 60-unum og eitt sindur modni lukturin av gomlum teppi heima hjá ommu og abba. Hetta eru »Kvøðuljómarnar til sjófólkið« ein gráan, regnvátan sunnudag. Hetta er seigt, slavið og sorgblítt. Hetta er føroyskt, men mest av øllum, hetta er meistarligt.
Útgávur[rætta | rætta wikitekst]
- 2001 Teitur – Singer/Songwriter EP.
- 2002 Sólin og regnið
- 2003 Poetry & Aeroplanes (cd)
- 2006 Stay under the Stars
- 2007 Káta Hornið
- 2008 The Singer
- 2010 Let the Dog Drive Home
- 2012 Four Songs EP
- 2013 Story Music
Umframt[rætta | rætta wikitekst]
- 1996 Mark No Limits
- 1998 Jólafløgan skering 12
- 1998 Sov blítt og søtt skering 16
- 2006 Rubber & Soul Singla við Ane Brun
- 2009 All My Mistakes Savnsfløga
- 2009 A Night at the Opera CD/DVD
Hygg eisini at[rætta | rætta wikitekst]
Slóðir[rætta | rætta wikitekst]
- Teitur.com
- MySpace
- LyricWiki.org - Teitur (texter)
- www.gaffa.dk
- Danish Music Awards
- Fotos fra indspilningerne til "The Singer"


text:
Theodore Roosevelt
Theodore Roosevelt (27. oktober 1858 - 6. januar 1919) var neytabóndi, veiðimaður og rannsóknarfari, umframt at hann var politikari. Hann fekk innlit í politikk sum nýskipanar-republikanari í New York og gjørdist væl umtóktur sum ovasti fyri sjálvbodnu Rough Riders, eitt reiðlið, ið gjørdu tænastu í spanska-amerikanska krígnum 1898. Sama ár varð hann valdur landshøvdingi í New York, og í 1901 gjørdist hann varaforseti. Eftir tað at William McKindley forseti varð myrdur í september í 1901, gjørdist Roosevelt forseti, og í 1904 varð hann afturvaldur. Stjórn hansara setti í verk eina nýskipanarætlan, og týdningarmestu broytingarnar vóru, at rættindi hjá stórfyritøkunum vórðu avmarkað, og tiltøk vórðu sett í verk at verja náttúrutilfeingið í USA. Roosevelt tálmaði eisini valdsmisnýtsluna hjá jarnbreytafeløgunum og stytti arbeiðstíðina hjá børnum, sum arbeiddu á verksmiðjum. Í uttanríkspolitikki eggjaði hann Panama at taka loysing frá Kolumbia, og afturfyri útvegaði USA sær rættindi til at gera Panamaveitina.
Hygg eisini at[rætta | rætta wikitekst]


text:
29.05.2017 - Av: fp
Aðalfundurin
Ársaðalfundurin hjá Javna varð hildin seinasta leygardag í hølunum hjá MBF. Sigrun Wardum, sum seinastu sjey árini hevur sitið sum nevndarforkvinna, valdi at takka fyri seg, hóast hennara valskeið gongur út um eitt ár. Fía Petersen, sum síðan august 2015 hevur starvast sum dagligur leiðari hjá Javna, tók við sum nýggj forkvinna. Tveir aðrir nevndarlimir stóðu fyri vali, umframt ein varalimur, og tóku hesi við afturvali. Í nevndini Spyr Meg stóðu tveir nevndarlimir fyri vali. Sjey valevni bjóðaðu seg fram til nevndina í Spyr Meg, men eftir atkvøðugreiðslu gjørdist greitt, at sitandi nevndarlimir vórðu aftirvaldir.
Felagið hevði eitt fitt yvirskot av rakstrinum í 2016, og skal partur av hesum nýtast til neyðugar ábøtur á ognina hjá felagnum í Skrivaragøtu, har Frítíðarheimið húsast. Umframt skránna sambært viðtøkunum, so vóru tvey mál á skrá. Annað málið var, at starvsnevndin skeyt upp tí viðtøkubroyting, at reglan í §2 sum er soljóðandi: “at virka fyri endamálsgreinini fyri INCLUSION INTERNATIONAL.” bleiv strikað. Orsøkin til, at nevndin ynskti at strika hesa reglu er, at felagið av ymiskum orsøkum umhugsar at taka seg úr Inclusion International. Aðalfundurin tók undir við hesum. Hitt málið var avtøka av Louis Zachariasens grunninum, men hetta málið varð tikið av skrá.
Eftir aðalfundin varð veitsla á Næmingaheiminum í Marknagili. Út ímóti 200 fólk vóru á veitsluni. Myndir av glaðum veitslugestum verða lagdar út á heimasíðuna ein av komandi døgunum.


text:
Nýggj bók til tey allarminstu. Kettan Lóa eigur ein vin, sum eitur Búi. Búi er ein gulur kanariufuglur, og hann er í heilum burturi. Nú leita…
Pápi Valdimar sigur, at nú skal Valdimar gevast at brúka suttu. Á dú, á dú! Tað er lættari sagt enn gjørt. Valdimar roynir, alt hann kann, at slepp…
Til teirra, sum hava lisið tríverkið Myrkursins frumevni, sum Bókadeildin gav út í 2004-05, er hetta nýggja tríverkið hjá Philip Pullman Bókin um Dust…
Ferðin, sum beiggjarnir Ari og Jóni hava vunnið í einum telduspæli, er farin í gongd. Málið er gongustjørnan Kepler 62e, sum er heili 1200 ljósár b…
Norski rithøvundurin, Arne Svingen, er farin undir at skriva bókarøð um heimsins vandamiklasta harkalið. Higartil eru tríggjar bøkur komnar út í røðin…
Tvær upprunaføroyskar bøkur eru komnar út um páskirnar. Tað eru tær báðar Áh Óh - Mánin! eftir Jenny Kjærbo og Eg eri ein prinsessa eftir Elina á Rógv…
02-03-2018
Countrysangarinnan, Dolly Parton, er annað enn bara sangarinna. Hon hevur eisini sett á stovn eitt b…
26-02-2018
Skúlabókavørður, Paulina Slættanes, er hugtikin av nýggju myndabókini um haruungan Nelus, sum Jógvan…
15-12-2017
Klassiska søgan um tarvin Ferdinand, sum ikki vildi berjast, men heldur kenna angan av blómum, er nú…
01-12-2017
Flata kaninin hjá Bárði Oskarsson er ein væl umtókt bók. Higartil finst hon á tíggju málum, og sjálv…
Eg minnist eina rúgvu av bókum og bløðum úr mínum barndómi. Bæði danskar og føroyskar barnabøkur. Tæ…
Fyrst vóru Glæstribøkurnar. Dunnubilla horvin, sum eg “las” fyri lítlu systur míni, sum lá í vøgguni…
Í Míni jólabók 1950 hava hesi skrivað søgur og sangir: Jákup M. Kjeld, Marius Johannesen, Samuel Joh…


text:
Næstbesta liðið hjá NSÍ spældi truplan útidyst ímóti Giza Hoyvík í dag. Okkara rasku menn vunnu ikki minni enn 3-0 ímóti Giza. NSÍ hevði yvirtakið stóran part av dystinum, og kundi enntá vunnið við fleiri málum, um menn vóru neyvir.
Stóra hetjan gjørdist Jann Benjaminsen, ið skoraði øll trý málini hjá NSÍ. Ein góð byrjan hjá Jann og 1. deild, og nú hava teir víst effo-liðnum vegin til í morgin.
Fyrsta málið var beinleiðis fríspark a la Neymar. Næsta málið var eftir upplegg frá Jannik, og triðja málið skoraði Jann eftir ein góðan solotúr.
Frálíkt!


text:
Stjørnurnar á 100-teininum undrast sambært hesi grein í SwimNews á at Stefan Nystrand kundi svimja so skjótt longu nú, tá ið tað enn er langt til OL í Beijing. Teir halda at tað má vera tekin uppá ov lítla tunga venjing beint nú, og tað tí er ivasamt um Nystrand kann møta á OL við líknandi formi.
Pieter van den Hoogenband viðgongur at hann ikki kann svimja 45.83 á stuttbana nú, og at hann yvirhøvur bara kann svimja harum einar 2-3 ferðir um árið, men at hann nokk skal vera klárur á langbana í Beijing. Sama sigur kanadiski Brent Hayden, at hann hansara venjingarnøgd í løtuni ikki loyvir honum at svimja so skjótt, men at alt tað broytist til OL. Og italski Filippo Magnini sigur seg beinleiðis vera róligur, at Nystrand ómøgliga kann halda handan formin teir komandi 9 mánaðirnar, við so lítlari venjingarnøgd sum Nystrand hevur.
Nystrand venur nevniliga ikki meira enn 20 km um vikuna, har hinir lættliga hava tað trífalda. Magnini flennti í samrøðurni og segði at hann svam 13-14 um dagin. So stóri spurningurin er nú um Nystrand fer at kunna svimja so skjótt, ella um hinir hava rætt at hann ikki kann halda seg á slíkum støði við so lítlarni venjing. Livst so spyrst.


text:
Nú lóggeva tey ímóti kirkjuni
mentan30-03-2017 - 13:02 - Jóanis Nielsen
Tað undrar meg, at tað ikki er komið fram í nøkrum av fjølmiðlunum í Føroyum, og eg ivist í, hvussu nógv fólk vita um hetta sera prinsipiella málið, at sjálvur kirkjuministarin í Føroyum, landsstýriskvinnan, Rigmor Dam, hevur lagt uppskot fyri tingið um broytingar inni á tí kirkjuliga økinum, sum kirkjan ikki hevur nakað ynski um, og sum alt tað kirkjuliga baklandið sigur seg ikki kunna viðmæla
Uppskotið, sum Rigmor Dam hevur lagt fyri tingið, er løgtingsmál nr. 102/2016: Uppskot til løgtingslóg um broyting í anordning om ikrafttræden for Færøerne af lov om ægteskabs indgåelse og opløsning (Nágreining í lógarregluni at signa borgaraliga stovnað hjúnalag), her beinleiðis verður farið inn at taka ein lógartryggjaðan verjugarð rundan um kirkjuna burtur, soleiðis at tað nú bara skal eitt ritual til, at tvey av sama kyni kunnu verða signað í kirkjuni.
Hóast landsstýriskvinnan í viðmerkingum til lógina roynir at bagatellisera hetta, so er sannleikin tann, at líka síðan tann danska grundlógin varð sett í gildi í 1849, hevur verið siðvenja og ein óskrivað lóg, tá ið tað kemur til kirkjuliga lóggávu, at skiftandi kirkjuministarar og – síðan kirkjan varð yvirtikin í 2007 – eisini landsstýrismenn í kirkjumálum hava víst stóra virðing og ógvuliga varisligt skynsemi, og eingin hevur funnið uppá at lóggeva á tí kirkjuliga økinum, uttan so at ynski er komið frá kirkjuni sjálvari.
Og um broytingar skulu gerast á tí kirkjuliga økinum, so byggja tær sjálvandi á, at eitt stórt forarbeiði er útint og álit skrivað frá nevndum, arbeiðsbólkum ella kommisiónum, har biskupar, próstar og aðrir teologar og løgfrøðingar hava luttikið.
Tað var eisini tann greiða avtalan, tá ið arbeitt varð við at yvirtaka kirkjuna. Málið var, at fólkakirkjan skuldi yvirtakast, so hon kundi halda fram í verandi bygnaði. Hetta var ógvuliga stórur dentur lagdur á.
Tí er ræðandi at uppliva, at sjálvur kirkjuministarin í Føroyum, sum fyrst og fremst skuldi havt til uppgávu at vart kirkjuna, nú bara 10 ár eftir yvirtøkuna skal bróta hesa siðvenju og enntá ganga beint ímóti einum tilmæli frá øllum tí kirkjuliga baklandinum og mæla til at lóggeva so nær at kirkjuni, ja, inn í kirkjuna, uttan at kirkjan hevur havt nakað ynski um tað og enn minni hevur verið við í nøkrum forarbeiði.
Føroya Stiftsstjórn og biskupur, Felagið fyri kirkjuráðslimir og Prestafelag Føroya siga í felags hoyringarskrivi:
“Vit meta tað vera prinsipielt skeivt at blanda borgarligt lógarsmíð og kirkjuligt lógarsmíð saman, og at fólkakirkjan verður drigin upp í politiskar avgerðir, ið ikki viðvíkja kirkjuligum viðurskiftum. – Broytingar í innaru viðurskiftum fólkakirkjunnar skulu fara fram eftir ynski fólkakirkjunnar. – Vísandi til omanfyri standandi kunnu vit av prinsipiellum orsøkum ikki viðmæla fyriliggjandi broytingaruppskoti.”
Tað, sum vit eisini skulu leggja til merkis, er, at nú er hetta málið blivið eitt samgongumál, og eg eri bangin fyri, at sjálvur løgmaður trýstir á at fáa hetta ígjøgnum.
Mín spurningur er, hvussu tað ber til, at eingin í samgonguni torir at steðga hesi óhugnaligu gongd. Tað mátti tó í minsta lagi verið onkur í Javnaðarflokkinum, sum vaknaði. Hugsi mangan um teir gomlu javnaðarmenninar, hvussu teir høvdu grátið í dag, Jákup Frederik Øregaard, Poul Jacob Olsen, Jørgen Thomsen, Hilmar Bech o.a.
Vælsignaðu fólk, steðgið landsstýrinum, nú tey bróta alla siðvenju og beint ímóti teimum avtalum, ið vórðu gjørdar, tá ið kirkjan varð yvirtikin, fara at lóggeva inni á tí kirkjuliga økinum, sjálvt um als einki ynski um hetta er komið frá kirkjuni, og sjálvt um Føroya Stitsstjórn, Felagið fyri kirkjuráðslimir og Prestafelag Føroya beinleiðis siga, at tey ikki kunnu viðmæla uppskotinum!
Verður henda siðvenjan brotin, er stórur vandi á ferð. Tí har ein skriðan er lopin, er onnur væntandi.
Jógvan á Lakjuni,
løgtingsmaður og fyrrverandi landsstýrismaður í kirkjumálum


text:
Uppiborin sigur á Turkalandi
ítróttur11-04-2017 - 20:59 - Jóanis Albert Nielsen
- Hetta er ótrúligt, eg eigi ikki orð, segði ein ógvuliga fegin og kensluborin Rannvá B. Andreasen í beinleiðis samrøðu við Trónd Arge á Rás 2 aftaná minniliga dystin. Rannvá avdúkar, at hon tordi ikki at hyggja ta seinastu løtuna av dystinum, eftir at liðskiparin ímóti dystarenda varð útskift.
Tað eydnaðist føroyska kvinnulandsliðnum at vinna seinasta dystin í innleiðandi HM-undankappingini, og sostatt tryggja sær pláss í komandi HM-undankapping, sum byrjar í heyst. Úrslitið gjørdist 2-1 til Føroyar, eftir 1-1 í steðginum.
Tá 17 minuttir vóru spældir legði Melike Pekel Turkaland á odda. Men føroyska liðið fall ikki í fátt, og løtu seinni javnaði Rannvá B. Andreasen til 1-1. Og tá dysturin var stóran tíma gamal, var aftur mál til Føroyar. Rannvá gjørdi skjótt av tá bólturin fór út til innkast. Hon tveitti inn til Milju Simonsen, sum einsamøll við málverjanum var trygg, og so var føroyska liðið á sigurskós.
Í hinum dystinum í bólkinum vann Montenegro 7-1 á Luksemborg. Endaliga støðan gjørdist, at Føroyar fingu 9 stig, Turkaland 6 stig, Montenegro fekk 3 stig, meðan Luksemborg endaði aftast við ongum stigi.
Føroyar - Turkaland 2-1 (1-1)
0-1: Melike Pekel, 17.
1-1: Rannvá B. Andreasen, 36.
2-1: Milja R. Simonsen, 63.
Lutakastið til HM-undankappingina verður avgreitt um tvær vikur.


text:
Orð og lag: Jákup Eli Joensen
1. Grava meg eitt pláss niðri í tí svørtu grøv,
so eg kann sleppa at roykja mítt støv.
Við gomlum gráum kellingum, vil eg hvíla saman við,
tí eg veit, at av pressuni, har fái eg frið.
2. Eg havi mangan svølgt mítt egna spýggj,
og hvørja ferðinar hevur tað ført til eitt kríggj.
Men nú er mítt likam rotna, og mín sál hon er nú tømd,
og ringa tíðin í mínum lívið, hon er forsømd.
3. Nei bakterian skal aldrin fáa vald á meg,
tí eg gravið meg gjøgnum mín egna veg.
Og sekturnar, tær vita ei, hvar ið leiðin hjá mær fer,
men tær vita, at eg komi aldrin aftur inn í teirra verð.


text:
Orð og lag: Jógvan við Keldu
Upp um hamrar, ígjøgnum illgongda lendi,
fram eftir fløtum tú sólina kendi.
Dalurin grønur, so lættur og slættur.
Seyðurin hyggur og snarar sær aftur.
– Upp um hamrar er tungt.
Fram við ánni, ígjøgnum skurrandi grasið,
fossandi flóð gerst til glitrandi glasið –
stríðandi, strembandi stoytist á brøttum,
mutlandi, tutlandi spælir á sløttum.
– Fram við ánni er hvíld.
Yvir ánni sæst dansandi lív eins og támið,
verur so smáar í summarsins dámi.
Tunnligur roykur úr hyljunum stendur,
kuldan til hita brátt sólskinið bendir.
– Yvir ánni er lív.
Har frá tindi og røðini landið seg spennir.
Áin úr fjalli í sjógvin seg rennur.
Oyggjar frá eini til aðra tær hyggja,
fuglurin friðsamt á tjarnum sæst liggja.
– Hetta landið er títt.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Bátastevnan
Bátastevnan 2008 í Vestmanna nærkast.
Nú styttist tíðin til árliga Bátastevnan verður í Vestmanna. Í ár verður Bátastevnan leygardagin 24. maj. Hetta er 7. árið á rað, at Bátastevnan verður hildin í Vestmanna. Streymurin verður góður hendan dagin, og vónandi verður eisini veðrið til vildar, og fyrireikararnir síggja fram til, at nógvir bátar fara at leita sær til Vestmannar til hugnaliga samverðu, tónleik og sang. Undanfarin ár hava eisini fólk við kampingvognum, motorsúklum og fólk á hestbaki umframt onnur vitja stevnuna, og eru hesi aftur í ár hjartaliga vælkomin.
Bátastevnan í Vestmann er størsta bátastevnan í Føroyum, og runt um landi frættist, at bátaeigarar og bátafeløg eru farin at rigga seg til, til henda dag. Luttøkan plagar at verða góð, upp í 200 bátar úr øllum landinum hava sett stevnu í Vestmanna.
Allir bátarnir savnast við Fútaklett. Gamli postbáturin “Ólavur” tekur ímóti og skipar innsiglingina til Vestmanna. Komnir at bryggju verður suppa við meir til luttakandi fólkið. Um kvøldi verður skipa fyri stóra Bátastevnudansinum í Ítróttarhøllini, har teir vælumtóktu lokalu dansibólkarnir, Brigde og Thunderbirds, spæla til dansin. Undanfarin ár hava nógv fólk møtt til dansin, og høllin er altíð fullsett.
Fyrireikingarnar til Bátastevnuna er komnar væl áleiðis. Millum annað verður gjørt klárt til at leggja bátabrúgvarnar út aftur, á sama hátt sum undanfarin ár. Hetta verður gjørt fyri at hava so góð atløguviðurskifti, sum gjørligt. Trygdin verður eisini sett í hásæti. Millum annað verða vaktarfólk á bryggjuni alla náttina. El-skáp verða sett upp, soleiðis at bátarnir kunnu fáa el umborð. Eisini verður øki til kampingvognar gjørt klárt við skipasmiðjuna, har hesir kunnu fáa bæði el og vatn.
Ætlanin er at skipa fyri fleiri tiltøkum á kajøkinum og í Ítróttarhøllini, bæði fyri vaksin og børn. Millum annað verða grillaðir búffar at fáa á kaiøkinum, og um dagin verða ymisk tiltøk í Ítróttarhøllini fyri børn. Somuleiðis verður møguligt at bíleggja rundstykkir til sunnumorgunin.
Tónleikur verður á kaiøkinum, og seinni um kvøldið verður eisini fýrverk. Tá stevnan nærkast, verður endalig skrá fyri Bátastevnuna 2008 kunngjørd.
Vestmanna Ítróttarfelag væntar, at tiltakið fær minst líka góða undirtøku sum undanfarin ár, og bjóðar hervið øllum vælkomnum á Bátastevnu 2008 í Vestmanna, leygardagin 24. maj 2008.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð: Johan Olof Wallin
Lag: Klug
Týtt: Mikkjal á Ryggi
1. Kom, Halgi Andi, til oss her
og halga eld tín okkum ber,
samein øll heimsins tungumál
at kveikja lív í hvørja sál.
2. Vár sanni troystari ver tú,
í børmum várum tak tær bú
og bloyt tey hørðu hjørtu svá,
at burtur doyr øll haturs trá.
3. Birt ljós títt í várt døkka sinn,
ber trúgv og vón í hjartað inn,
hvat gott enn okkum tróta má,
av tíni miskunn lat oss fá.
4. Við Harrans góðsku túsundfald
tín gáva okkum er útvald.
O, ger tú heimsins fólk øll vís
at bera Guði hægsta prís.
5. Rek fjandans freisting okkum frá,
við halgum friði ver oss hjá,
leið okkum hvørja lívsins stund,
leið okkum fram til himlafund.
6. Í himmiríkis høll tá vist
vit skoða Faðirin og Krist
og Andan, sum her kraft oss bar.
Tríeinur Guð, prís veri tær!


text:
Kristina Háfoss koyrdi alla nevndina í Fíggingargrunninum til hús, tí tey skaffaðu landskassanum 100 mió kr í vinningsbýti, men sama Háfoss vil einki gera við nevndina í Landsbankanum, sum fyllir sínar egnu lummar úr landskassanum.
Meginreglan eigur at vera, at eingin í tí almenna skal kunna játta sær sjálvum pengar. Nevndarsamsýngarnar í Landsbankanum eru dømi um hví.
Undanfarna landsstýrið gjørdi átøk fyri at steðga hesum, t.d. var nevndin í Fíggingargrunninum skift út, tí samsýningarnar, tey høvdu ásett sær, vóru alt ov høgar. Í lógini um Eystur- og Sandoyartunlar stendur, at landsstýrið skal góðkenna samsýningar til nevnd og stjóra.
Fíggjarmálaráði gjørdi lógaruppskotið við hesi áseting, og sama Fíggjarmálaráð hevur nú gjørt uppskotið um Landsbanka, har hendan áseting ikki er í. Munurin er nýtt landsstýrisfólk.
Fíggingargrunnurin
Herfyri valdi Kristina Háfoss, landsstýriskvinna, at koyra alla nevndina í Fíggingargrunninum til hús. Hennara grundgeving var, at henni ikki dámdi, at Fíggingargrunnurin hevði skaffað landskassanum 100 mió kr í vinningsbýti. Hetta er óskiljandi og vágin boðskapur.
Íleggjarar hava lagt milliardir í partabrøv í børsskrásetta BankNordik og fáa nú at vita, at um teir fáa útgoldið eitt oyra í vinningi, so verða fleiri, ið missa høvdið.
Nú Landsbankanevndin hevur ásett sær sjálvum órímiliga høgar samsýningar, sigur landsstýriskvinnan seg einki vilja gera. Tey, sum koyra í landsskassan, vera fjernaði, men tey, sum fylla sínar egnu lummar úr landskassanum, fáa frið.
Hetta ger hon, hóast løgtingið í vetur einmælt hevur samtykt uppskot frá Løgtingsgrannskoðarunum um, at eingin í tí almenna skal kunna játta sær sjálvum pengar.
Kvalifikatiónir
Tá landsstýriskvinnan setti nevndina fyri landsbankan, kasseraði hon ein nevndarlim, tí viðkomandi var ikki kvalifiseraður, sum hon málbar seg. Hyggja vit eftir nevndini, sum Kristina Háfoss hevur valt, síggja vit leiðandi persónar í kaupthingævintýrinum. Vit vita øll, hvussu har gekk og endaði.
Ein kann spyrja, um tað er kaupthingsstílur, sum nú er komin í Landsbankan? Hesi skulu umsita allan peningin hjá skattgjaldarnum og burtur av tí játta sær sjálvum pening.


text:
Mannagongd - Børn við foreldrum, ið hava sálaravbjóðingar
Handliplan
Børn, sum hava foreldur við sálaravbjóðingum.
Handliplanin kann eisini brúkast í samband við børn, sum misstrívast av øðrum orsøkum. Til dømis, tá foreldur, eru rúsdrekka- ella rúsevnismisnýtarar. Handliplanir kann eisini brúkast í mun til sorg/kreppustøður hjá børnum. Tekini hjá børnunum eru sera eins í slíkum støðum.
"Eg hevði vilja, at onkur hevði spurt meg, hvussu eg hevði tað. Og at tey høvdu lurta eftir mær. Men nei, so var ikki. Tá eg var 12, las eg eina bók fyri vaksin um tunglyndi, tað hjálpti mær nógv. Men eg var púra einsamøll við mínum tonkum um, hvussu tað heila skuldi ganga..."
17 ára gomul genta við einum sálarsjúkum pápa
Handliplan fyri Børn, ið hava foreldur við sálartrupulleikum.
Fakta:
Tá ein persónur hevur sálarsjúku, ávirkast øll familjan. Um tað eru foreldur, sum hava sálarsjúku, eru børnini í sera stóran mun ávirkaði av støðuni. Foreldraførleikin ávirkast soleiðis, at tey ikki altíð eru før fyri at geva barninum tí umsorgan og uppaling barninum hevur tørv á. Tí er umráðandi at vit starvsfólk handla.
Fakta:
Handliplanin er við til at gera at børn í familjum við sálarsjúkum, fáa tann neyðuga stuðulin og ta neyðugu hjálpina skjótast gjørligt.
-
Vit eru professionel starvsfólk og tað merkir:
-
At okkara høvuðsuppgáva er, at hava fokus á barnið. Tað merkir, at okkara arbeiði er at síggja barnið, og geva barninum umsorgan og menning á dagstovninum.
-
At vit eru tilvitað um okkara leiklut til familju og avvarðandi. Tað merkir, at vit aftur minnast til at vit eru professionel og hava fokus á barnsins tørv.
-
At vit kanna, um vit hava vitan, førleika og arbeiðsamboð til at stuðla barninum. Um ikki, mugu vit fáa okkum vitan.
-
At vit eru lurtandi og stuðlandi, og eftir tørvi hjálpa við at søkja professionella hjálp. At verða lurtandi og stuðlandi merkir, at vit hoyra hvat viðkomandi sigur og spyrja inn til støðuna og kensluna. Vit hjálpa viðkomandi at seta orð á støður/kenslur, við at seta viðkomandi undrandi og kannandi spurningar. Tað, sum er sera umráðandi her, er at vit ikki koma við okkara kenslum og ráðum, men bara hoyra, hvat tey siga. Vit virða at vit skilja støður ymiskt og at eygleiðingar eru ymiskar.
-
Vit arbeiða tvørprofessionelt, t.e.netverksfundir og annað samstarv har fokus er á barnið.
-
At vit eru vitandi um at kommunan, foreldur og onnur síggja barnið á ein annan hátt enn vit.
Barnið 0-7 ár
Fakta
Tekin:
Eitt barn sum mistrívist, vísur tað millum annað við at:
Gráta (nógv) - Er sárbært - Er trupult at ugga - Er trupult at fáa samband við - Hevur trupulleikar við bindindunum ( konsentratiónini ) - Er passivt - Veit, hvussu onnur rundanum hava tað - Hevur psykosomatiskar trupulleikar, so sum høvuðpínu ella ilt í búkinum - Krøkir seg til tey vaksnu, ella tekur frástøðu - Broytir atburð - Svøvnurin verður ávirkaður - Broytingar í matvanum, etur minni ella meir - Størri fráverudagar - Vísir angist - er kedd og innilukkað - seinka í mál- og kroppsmenning - er sárbært fyri ljóði - o.a
Tá eitt barn hevur ein serligan tørv, er umráðandi hjá okkum starvsfólkið, at rúma barninum soleiðis, at tað kennir seg møtt. Hetta tí barnið hevur tørv á hjálp til at skilja støðuna heima við hús. À stovninum síggja vit starvsfólk tekini barnið vísir, og tá hevur barnið tørv á vegleiðing og hjálp til at megna gerandisstøður.
-
Illgruni - Hvør er illgrunin ítøkiliga ? Skriva niður eygleiðingar í 2 vikur. Konkretisera trupulleikan. Hvørji tekin vísir barnið ?
-
Deil tín illgruna við starvsfólkini á stovuni og við leiðaran.
-
Er grund til stúran ? Handla eftir Handliplanuni!
-
Involverað foreldrini.
-
Er neyðugt, seta vit okkum í samband við sosialu deild.
Fakta
Eygleiðingar skema er í mappuni og at fáa frá leiðaranum. Vit brúka eisini mappuna "Bedre Tværfaglig Indsats". Hon stendur á skrivstovuni.
Eitt barn við serligum tørvi, verður møtt soleiðis á stovninum:
-
At vit síggja tekini hjá barnini - eygleiða og skriva niður.
-
At vit handla beinanveg, um illgruni er um mistrivnað.
-
Vit geva barninum umsorgan.
-
At vit siga barninum frá, at vit starvsfólk kenna til støðuna heima við hús.
-
Vit gera barninum greitt, at tað hevur onga skyld í støðuni hjá foreldrunum.
-
Vit tora at seta orð á kenslur hjá barninum.
-
Ikki seta barninum hv-spurningar, men kannandi og undrandi spurningar.
-
Vit virða, at barnið sjálvt sigur frá, nær tað vil tosa og nær tað ikki vil tosa um støðuna.
-
Vit geva barninum eitt "frírúm" á stovninum. Tað merkir, at barnið skal hava loyvið til at spæla og gera tey ting, barnið "plagar" at gera. At barnið hevur ein skipaðan dag við tryggleika.
-
Vit greiða barninum frá, hvat fer at henda.
-
Vit lata barnið sjálvt velja, hvønn tað vil tosa við.
-
Vit virða tað, sum barnið sigur/ greiður frá.
-
Vit vita, at talan kann verða um longri tíðarskeið, har sálarsjúka ávirkar gerandisdagin hjá barninum.
Foreldur
Vit skulu verða professionel í mun til foreldrasamstarvið. Vit skulu gera foreldrunum klárt, at okkara primera uppgáva er at síggja tørvin hjá barninum. Vit skulu minna foreldrini á, hvussu umráðandi tað er, at tey eru opin og erlig um teirra viðurskifti. Samstundis skulu vit vísa á týdningin av, at tey boða okkum frá, um okkurt øðrvísi er í heiminum/rundan um barnið.
-
Tað er umráðandi at vit virða og viðurkenna foreldrini, við støði í at foreldrini altíð ynskja tað besta fyri barnið.
-
Alt sum hevur við barnið at gera, skulu foreldrini verða kunnaði um.
-
At foreldrini verða kunnaði um, at vit taka okkum eyka av teirra barnið, tá tey eru sjúk, ella aðrar støður eru í húsinum.
-
At foreldrini verða kunnaði um, at vit hava ein ætlan ímt foreldrum við sálarsjúku, og at vit arbeiða útfrá ætlanini, tá ein støða er.
-
At vit kunna foreldrini um, at vit tosa við barnið um støðuna. Sjálvandi í mun til aldurin hjá barninum.
Ein støða:
-
Illgruna um broytt samspæl foreldur/barn ella foreldur/starvsfólk
-
Tosa saman á stovuni. Hvat er tað vit møta ? Hvat er tað vit síggja ? Hvat er tað vit hoyra ? Ger eygleiðingar.
-
Er grund til stúran ? Um ja, Handla vit eftir Handliplanuni.
-
Samrøða við foreldrini skjótast gjørligt. Vit opna upp, undrast, spyrja inn til, verða erlig, og siga, hvat vit síggja. Vit seta kannandi og undrandi spurningar.
-
Stuðla foreldrunum í at tosa við barnið, á ein hátt, sum barnið skilir. Vísa á týdningin av, at barnið ikki fær skuldarkenslu. Vit greiða foreldrunum frá um evt tekin hjá barninum.
Starvsfólk
Sum starvsfólk kann tað tykjast tungt/trupult at koma í støður, har illgruni er um mistrivna hjá børnum.
Ein støða:
-
Deil tínar tankar/illgruna við ein starvsfelaga tú tosar væl við og leiðara.
-
Arbeiðsfelagi og leiðari lurta og stuðla.
-
Stovnurin/stovnan gevur rúm fyri øllum tínum kenslum, og virðar at vit øll eru ymisk og hava øll okkara ymiska "model av verðini".
-
Stovnurin/stovnan gevur rúm fyri at tú ert eyka um barnið.
-
Stovnurin/stovnan gevur rúm fyri at verða eyka um teg sum starvsfelaga.
Fakta:
"Model av verðuni", tað er ein grundleggandi lívshugburður, ein hevur um seg sjálvan, onnur og verðina. Henda áskoðanin er avgerðandi fyri, hvussu vit hugsa, kenna og bera okkum at. Okkara"model av verðini" er úrslit av royndum og upplivingum í barndóminum.
“Samskifti”
Minst til at vit hoyra og skilja ymiskt: vit starvsfólk hava skildu at tryggja at samskifti er greitt og týðiligt.


text:
Upplatingartíðir á ruskplássinum í heyst 2016
Nú fjøllini verða gingin, verður tikið ímóti burturkasti frá seyði á ruskplássinum í Haraldssundi.
Ruskplássið er opið hvønn gerandis dag frá 03. okt. til og við 15. okt. 2016 Kl.17.00-18.00 tó leygardag 14.00 til 17.00.
Í Kunoy kemur ein bingja 1. okt. á kajini til burturkast frá seyði.
Tó verður mint á at vembur skulu verða tømdar og innvølurin koyrdur í posa, áðrenn koyrt verður í bingjuna.
Kunoyar Kommuna
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Eg havi prøvað bæði ilt og gott
á sjógvi og á landi nátt sum dag,
men tó var eitt, sum neit mítt hjarta fast,
tað var tá fyrsta ástarbandið brast.
Eg sigldi út á Atlants breiða hav
eg kom í havn og skrivaði tær bræv,
tí góða, hetta seinast vardi meg,
at tú har heima longu fríggjaði.
Tú hevði funnið meðan eg var vekk,
ein annan drong, ið altíð heima gekk,
tú hevði brotið lyftið, tú mær gav,
tað kvøld eg aftur sigldi út á hav.
Oh genta góð, oh genta góð, so mangan eina ið eg stóð
oh genta góð, oh genta góð, tá longsul mín um havið dróg
Hvør sjómaður man sanna hesi orð,
tí oftani hann hoyra man umborð,
um gentuna, sum sjómannin sín sveik,
tí ástarbond tey vóru alt ov veik.
Men hoyr tú genta, sum ein sjómann fær,
tí at tú alt ov sjálvdani hann sær,
ja, minst tá til um tíðin fellur long,
so eigur tú havinum ein drong.
Oh genta góð, oh genta góð, so mangan eina ið eg stóð
oh genta góð, oh genta góð, tá longsul mín um havið dróg


text:
Kunngerð frá Vága kommunu
16-05-2018 - 22:06 - Jóanis Albert Nielsen
Við heimild í §6 í løgtingslóg nr. 13 frá 21. mai 1954 um býarskipanir og byggisamtyktir við
seinni broytingum, verður við hesum gjørt kunnugt, at Vága býráð á fundi tann 14. maj 2018
samtykti at broyta býarplanin fyri Vága kommunu fyri sethúsaøkið við Olivarsveg og
Dagmarsgøtu í Miðvági soleiðis, at matr. nr. 128d, 190g og partur av matr. nr. 12c, 287, 295a
og litra ‘am’ í Miðvági verða broytt til B5-øki: sethúsaøki - serstøk byggisamtykt.
Tilfar, sum lýsir broytingina, liggur frammi til alment eftirlit á býráðsskrivstovuni í
arbeiðstíðini frá mikudegnum tann 16. maj 2018 til hósdagin tann 06. juni 2018, báðir dagar
íroknaðir.
Møgulig broytingaruppskot ella mótmæli skulu skrivliga verða býráðnum í hendi í seinasta
lagi mikudagin tann 27. juni 2017.


text:
Í dag hevði eg tað gleði at ganga gjøgnum Listaskálan saman við Hanusi, Ole Wich, Sanne Storm, Súsonnu Olsen og gestunum Henning Jensen og Solbjørg Højfeldt, sum eru her í sambandi við altjóða sálarfrøðidagin. Ole, ið er formaður í felagnum Føroysk Myndlistafólk, greiddi livandi frá um Mikines, Øssur Johannessen, Steffan Danielsen, Ruth Smith og onnur listafólk, sum gjøgnum tíðirnar hava verið marginaliserað í føroyska samfelagnum, oftast av sálarsjúku, men eisini av einum snævurskygdum samfelag, sum í samtíðini ikki hevur skilt teirra myndir, tankar og visjónir. Ole fortaldi serstakliga hugvekjandi um hin unga Mikines, sum valdi at mála heldur enn at syngja. Frammanfyri høvuðsmyndunum hjá Mikines, og undir ógvusligu grindadrápsmyndini frá 1960, fortelur Ole um deyðan í heimbygdini, ið Mikines longu sum smádrongur upplivdi.
Omanfyri eru Súsanna og Henning avmyndaði inni í rúminum við Steffansa málningum. Síðani var ein ljósari partur, leysur av vinklingini um sálarsjúku, har Solbjørg var heilt burtur í Ingálvi og allari hansara myndlist, sum sæst niðanfyri.
Eftir rundvísingina í Listaskálanum fóru vit í bláa konteynaran hjá Tróndi og inn í elsta partina av Skálanum, har Hanni Bjartalíð ger klárt til framsýningina, sum letur upp í morgin.
Uttanfyri tjaldið og bláa ljósið er framsýningin litføgur, so sum vit kenna hin leikandi Hanna. Famsýningin letur upp í morgin, leygardagin 13. oktober kl 14:00 og er opin til 25. november. Upplatingardagin fer Nils Orth, savnsleiðari, at hava samrøðu við listamannin, Hanna Bjartalíð.


text:
Bólkurin fyri menn, sum hava ella hava havt prostatakrabba, bjóðar til hugnaløtu
Bólkurin fyri menn, sum hava ella hava haft prostatakrabba, bjóðar til hugnaløtu
Prostatabólkurin hjá Krabbameinsfelagnum bjóðar øllum monnum, sum hava ella hava havt krabbamein í prostata til eina hugnaløtu.
Hugnaløtan verður mikukvøldið 4. oktober 2017 kl. 19.00 - 21.00 í hølunum hjá Krabbameinsfelagnum, Grønlandsvegur 58, 100 Tórshavn.
Á skránni verður drekkamunnur, prát og hugnalig samvera og Jóhan Poulsen yvirlækni í urologi luttekur á fundinum.
Tá krabbamein rakar er vanligt at hava nógvar spurningar. Tørvurin á upplýsing, vitan, stuðli og hjálp kann vera stórur.
Tað er gott at fáa nógva og góða hjálp frá familju, vinum og fakfólki. Okkara royndir vísa, at tað harafturat hjálpir at hitta og koma saman við øðrum í somu støðu og sum hava kent sjúkuna á egnum kroppi.
At fáa eitt prát, stuðla og hjálpa hvør øðrum og í fullum trúnaði práta um tað, ið man hevur til felags og eisini um tað, ið kann vera torført og tungt at bera.
Um tú ynskir at taka lut, vinarliga boða frá í seinasta lagi mánadagin 2. oktober kl.15.00 á 317959 ella á teldupost: kmf@krabbamein.fo
Vinarliga
Eirikur Ólason Simonsen, fm.


text:
Familjur við børnum undir 18 ár, sum av ymsum ávum hava serligan tørv, kunnu í eitt tíðarskeið fáa familjuviðgerð og vegleiðing á Familjudeplinum.
Familjudepilin hevur egin hølir, sum eru ramman um viðgerðina. Her eru eisini 2 íbúðir, har foreldur sum eru í døgnviðgerð búgva saman við sínum børnum ta tíðina, tey eru innskrivaði.
Tænastan hjá Familjudeplinum fevnir um:
o Dagviðgerð
o Døgnviðgerð
o Viðtalur við familjur at børnum, sum bera brek
o Samvera undir eftirliti
o Foreldraførleikakanningar
Tað eru barnaverndartænasturnar, sum innskrivað familjur til tilboðini á Familjudeplinum. Settur er ein Tilvísingarbólkur, sum í hvørjum einstøkum føri ger tilmælið til barnaverndartænastuna um hvør viðgerð verður bjóðað.
Dagført tann 04-09-2013


text:
Onkuntíð plaga tey at siga dagur í viku. Eg havi hug at víðka hugtakið til vika í ári. Hesa vikuna kom nýggja atlasið hjá Námi og sama dag, sum tað varð lagt fram, var ársfundur í smápartafelagnum Kúfóðuri úti í Mattalág hjá Jóhan á Plógv. Ikki so galið. Og heitið á dagsins bloggi opinberast longur niðri. Tí Verðin hevur ymsar litir. Omanfyri er Erla Olsen, ið týddi atlasið úr enskum, avmyndað saman við undirritaða, sum í hálvtfjórða ár hevur havt ta náði at ritstjórna skúlaútgávuna hjá Námi, sum 47 navnsnevnd fólk hava staðið saman um. Niðanfyri sæst kvøldverturin í Mattalág, Jóhan á Plógv, Ragnar í Vík við gittara og fremst fyri er Oddbjørn Vágslíð, sum dagin fyri fylti 70.
Bókaleygardagurin í Norðurlandahúsinum byrjaði við eini víðfevndari, undirhaldandi og perspektiverandi setanarrøðu frá Jóanesi Nielsen. Ein herrlig røða, sum við eini sjáldsama vælupplagdari ervafrásjón gjørdi vart við æviga dynamikkin í plátuvinyli, hesuferð Beggars Banquet (1968) hjá Rolling Stones: 'Tá tað stóð mammu míni greitt, hvat tað var fyri LP eg var komin heim við, opnaði hon stovuvindeyga; tað skuldi ongin koma inn í hennara hús við nøkrum Sympathy for the Devil. Við einum kraftarkasti sendi hon Beggars Banquet avstað, og í mínum huga er tað, sum plátan framvegis flýgur í loftrúminum omanfyri økið kring Landavegin.'
Skráin fyri Bókadagarnar varð tættpakkað, so ikki bar til at fáa øll tiltøkini og upplestrarnar við. Nógv barnatiltøk vóru, so natúrligvís hoyrdist tað aftur, at húsið varð fylt við børnum. Tað órógvað ikki Mette Fugl, sum læs beint úr bókini Fra koncepterne og út í rúmið.
Í Skálanum bjóðaði Magnus Tausen, stjóri í Námi, til atlasframløgu. Fyrst sóu vit legendariska klippið úr The Great Dictator (1940), tá Chaplin dansar við globusinum, sum at enda fer í luftina.
Meðan framløgan var, sang barnakórið Cantus hjá Joannu Johansen og Kára Bæk fýra Verðinssangir. Fyrst Der er is på vandet i nat úr Danmark, síðani Vem kan segla, sum er fólkalag úr Svøríki, Go Down Moses, ið er negro spiritual úr Amerika og at enda Sakura, sum er fólkalag úr Japan.
Hans Pauli Strøm, frá Útgávudeildini á Hagstovu Føroya og fakligur ráðgevi í sambandi við atlasið hjá Námi, greiddi frá um hugtakið fátækraváða og um tilflytarar úr fremmandum londum, so sum upplýsingarnir siga á síðu 46 í útgávuni. Spennandi at hoyra Hans Paula geva turru tølunum lív.
Stóra stjørnan henda dag var 32 ára gamla Jennifer Ntanyamal Leparteleg, sum fyri trimum árum síðani flutti úr Juba í Sudan til Føroya. Umframt at landið er hitt størsta í Afrika, er býurin høvuðsstaður í nýggjasta landinum í heiminum, Suðursudan. Tí fekk Jennifer fyrsta atlasið og slapp at handa Bjørn Kalsø, landstýrismanni við mentamálum, annað atlasið. - Vit eiga at minnast, at eitt atlas er ikki bara ein vanlig bók at lesa í, men eitt mennandi amboð, sum altíð eigur at endurgeva heimsins veruleikar í okkara tíð. Har, ið eg komi frá, er tað at fáa ein útbúgving eitt tað týdningarmesta í lívinum. Uttan útbúgving, og ikki bara í Afrika men alla staðni, fært tú ikki eitt líkinda starv. So eg fari at mæla øllum foreldrum til at stuðla sínum børnum í skúlanum, tí ein hin størsti lutur í lívinum, sum hvørki kann keypast í SMS ella Bónus, er vitan, segði Jennifer í eini góðari og nemandi talu í Norðurlandahúsinum. Afrika er tann heimspartur, sum hevur flest ung fólk. Helvtin av øllum í Afrika eru 19 ár ella yngri.
Samrøða við Jennifer verður í næsta Skúlablaðnum, har brot úr røðuni eisini verða endurgivin. Og eg havi hoyrt fyri vist, at Jennifer verður á permuni.
Við eksotiska fruktheimin í forhøllini heilsaði Jennifer uppá Bjørn Kalsø, landstýrismann við mentamálum, sum júst hevði hildið røðu og nú skuldi suður til Hvalbiar.
Allan heimin úr frukt, ein feskan fruktheim, høvdu tær tríggjar Patcharee Areesaman, Kat Khamprasit og Walaiporn Punnoppong skorið til og sett fram í forhøllini til øll at smakka. Tær tríggjar eru úr Tailandi og, eins og Jennifer, giftar við føroyingum.
Á bókabásinum hjá Námi var nógv virksemi. Her eru tað Søs og Gunvá, sum svara spurningum frá gestum. Kanska er tað um fløgg og lond, sum kappast var um. Svarkassin stendur fremst fyri. Vinningarnir vóru kort og bøkur.
Inni í Klingruni var eitt risastórt føroyakort á gólvinum, so til bar at hoppa frá oyggj til oyggj. Føroyaprent hevði gjørt gólvkortið, sum Føroya Dátusavn gjørdi til atlasið hjá Námi.
Frammanfyri básin hjá Námi var nógv kjak og fólk vildu síggja, hvussu ymsu londini vóru stavað. Her eru tað Erla Olsen, týðarin, John Dalsgarð, sum stóð fyri føroysku framleiðsluni, og Ole Wich, sum eisini teknaði fleiri kort í atlasinum, ið hava nógv at tosa um.
Norðurlandahúsið upplýsir at tilsamans 1860 fólk vitjaðu Bókadagarar leygardagin og sunnudagin. Tá Bókadagarnir endaðu, kunngjørdi Kári Árting eina nýggja skaldsøgukapping, Tann Føroyska Bókhandlaravirðislønin. Virðislønin er 50.000 krónur og frestin at senda inn er sett til 1. september 2015. Bókhandlarnir, ið standa saman um virðislønina eru H.N.Jacobsens bókhandil í Havn, Bókabúðin í Runavík, Alfa í Klaksvík og Rit & Rák í Havn. Sagt verður, at skaldsøgan í høvuðsheitum skal viðgera mál í dagsins samfelag, og snúgva seg um, hvat tað vil siga at búgva í Føroyum her og nú. Søgan kann hava røtur longur aftur í tíðina, sum hava týdning fyri søguna. Kára, sum kunngjørdi kappingina, hitti eg til bókaprát á bókasavninum í Felagsskúlanum á Oyrarbakka í november í fyrrárið.
Seinasti smakkur á Bókadøgum henda dag var úr nýggju bókini Børnini borðreiða, sum Henny á Lava og Malan Falkenberg Jensen standa fyri. Ein leskiligur fruktdrykkur.
So varð annað slag av drykki í øðrum steypum. Jim Beam og Jack Daniels afturvið countrytónleiki, sum onkur stavar kántrí. Málið er tolið, og nógv skal til, innan yvir flýtur.
Eftir vælkomudrykk og heilsanir var filmur um Teir Fýra, ikki teir føroysku, men Waylon, Johnny, Willie og Kris, eisini kallaðir The Highwaymen, sýndur í hugnaligu stovuni hjá Jóhan. Í ár voru vit Oddbjørn, Heri, Ragnar, Petur, Milson, Terje, Sonhard, Jóhan, Noel og eg.
Minst líka so áhugaverdir sum tónleikurin, vóru málningarnir á vegginum, serliga hesin hjá Terja Skýlindal.
Eftir borðhaldið og quiz kappingina, valdi Petur eins og undanfarin ár, fimm tær bestu útgávurnar í ár. Fyrsta valið var ein LP pláta úr vinyli, Out Among the Stars við Johnny Cash, sum skuldi koma út í 1981, men varð shelved, sett á hillina, til aðrar tíðir.
Sum fráleið bleiv topp fimm listin hjá Peturi hesin rættuliga sjáldsami: Queen Esther The Other Side. Linda Martell Color Me Country, Parker Millsap Parker Millsap, Jack Clement For Once and For All og Johnny Cash Out Among the Stars. Tvær tær ovastu sangstjørnurnar eru svartar. Tað er ein rár hending í hvíta countrylandi. So rár, at eg lati eina heitið, Color Me Country, standa omanfyri hesum bloggi um Verðina hjá hvítum monnum. Color Me Country.
Alt hevur ymsar síður og endar. Eftir stendur, at ársins besta countryfløga er The Other Side við Queen Esther. Tað heldur kúrekafelagið Kúfóður. Og so varð sungið so lystiliga, næstan til tann ljósa morgun.


text:
Set teg í samband við okkum:
Vit eru her fyri teg!
Um tú hevur spurningar, um tær tørvar forbøn, um tú vilt fortelja okkum ein vitnisburð, ella tú vil gerast partur av einum CC-connect bólki, so eru vit her fyri teg.
Vinaliga fyll út oyðiblaðið við tínum upplýsingum, so venda vit aftur til tín, so skjótt sum gjørligt!
Okkara upplýsingar
Tróndargøta 36
100 Tórshavn
Føroyar
Ring á +298 226126
Send okkum teldupost á info@citychurch.fo
Vónandi síggja vit teg til eitt av okkara sunnudagsmøtum. Far til Sunnudagsmøti og fá meira at vita.


text:
Enn einaferð mátti eg sjálv fara í gongd, tí eg ikki hevði hjarta til at gjalda tann dýra prísin, sum ein vakur seingjarhimmal kostar í dag. Altso, 500-600 kr.. er tað ikki í dýrara lagi? Tað haldi eg altso at... Continue reading →
Nú er páskaferia og hetta er tíðin, har vit ofta hava góðar løtur rundan um familjuborðini. Aftur hesu páskini eri eg burturstødd, men eg fekk hátíðarhildið páskini, eitt sindur áðrenn eg fór, hóast eg í núverandi løtu eri stødd í París. Henda... Continue reading →
Eitt tað besta við at verða í barnsburðarfarloyvi, er at hava tíð til alt tað kreativa. Eg veit ikki nær, eg seinast havi givið mær stundir at sitið og bundið, broderað og vovið í tímar á rað. Eg verða kreativ... Continue reading →
Altso mums mums mums!! Sær hetta ikki bara alt for lekkurt út? Eg velji at kalla hetta eitt slag av konfekt og hendan konfektin inniber alt søtt, ið tú kanst ímynda tær. Oyjøssus, ein drekkamunn og eitt stykki av hesum,... Continue reading →
Áðrenn eg fór niður aftur, var eg og vitjaði Harriet Olafsdóttir í Æðuvík. Harriet hevur í nógv ár rikið bloggin byolafsdottir, har hon deilir sínar gerandisgleðir. Eisini kenna vit hana, sum myndadamuna handan fittu blindu ærina Bambi, sum óiva prýðir... Continue reading →
Tað eydnaðist! Túsund takk fyri allar fittu viðmerkingarnar og góður ráðini. Sum eg eisini hevði fatan av áðrenn, so eru ynskini sera ymisk, og royndirnar við hesum ymsu vognunum eisini sera fjølbroyttar. Best man nokk verða, at taka tey ráðini... Continue reading →
Nú ímeðan eg eri við barn, er ísur eitt tað besta eg kann fáa. Eitt nú tí tað hjálpur uppá kvalma. Men so hin vegin, við barn ella ei, so er tað sjálvdan eg sigi “Nei takk”, tá eg verði... Continue reading →
Vorherre bevare, man skuldi næstan tikið eitt skeið, soleiðis at man hevði eina hóming av, hvat man skuldi hyggja eftir tá barnavognurin skuldi finnast. Hetta er ikki nakað eg havi givið mær far um áður. Ein barnavognur er jú bara... Continue reading →